title: Lambert (Monaco)

text: Taitavalla diplomatialla ja voimankäytöllä Lambert onnistui pitämään Monacon itsenäisenä, vaikka häntä painostivat sekä Ranska että Genova. Hän uskoi valtakuntansa puolustuksessa Monacon omaan voiman. Häneltä on peräisin Grimaldien motto ”Jumalan avulla”.


title: Lambert (Monaco)

text: Lambert ja Ranskan kuningas Kaarle VIII solmivat 25. helmikuuta 1482 sopimuksen, jolla Monacosta tuli eräänlainen Ranskan feodaalinen lääni ilman, että Monaco olisi ollut suoraan Ranskan käskynvallan alla – nykyterminologialla protektoraatti. Vastaavia sopimuksia ei siihen aikaan ollut vielä tehty.


title: Lambert (Monaco)

text: Lambertilla ja Claudinella oli ainakin kuusi lasta:


title: Brylcreem

text: Brylcreem on miesten hiusrasva, jonka loi "Chemico Works" Birminghamissa, Englannissa. Brylcreem oli suosiossa muiden hiusrasvojen ohella erityisesti 1950-luvulla. Tuotteella on paljon viitteitä elokuvissa ja tv-ohjelmissa.


title: Brylcreem

text: Brylcreemiä markkinoi Yhdysvalloissa "Combe Incorporated" ja Euroopassa "Sara Lee Corporation".


title: Amyloidiprekursoriproteiini

text: Amyloidiprekursoriproteiini (APP) on erityisesti hermoston toimintaan liittyvä, solukalvon läpi kulkeva proteiini, jonka tarkkaa tehtävää ja toimintaa ei vielä tunneta. APP liittyy ainakin synapsien syntyyn ja niiden välisten yhteyksien muunteluun. APP:n solun ulkopuolelle jäävä osio, sAPP-alfa toimii kasvutekijänä monentyyppisille soluille ja säätelee neuronien hermosyiden syntyä meioosin jälkeisessä vaiheessa.


title: Amyloidiprekursoriproteiini

text: "Amyloidiprekursoriproteiinin" pilkkoutuminen alfa-, beeta- ja gammasekretaasien toiminnan johdosta beeta-amyloidiksi liittyy Alzheimerin taudin neuronikuolemiin johtavaan amyloidoosiin, ja amyloidihypoteesin mukaan se saattaa olla taudinkuvaan liittyvän dementian aiheuttava tekijä.


title: Claudine Grimaldi

text: Claudine (tai Claudina) Grimaldi (mahd. 1451 – 19. marraskuuta 1515) oli Monacon hallitsija 1457–1458. Hän oli isänsä, Monacon herra Catalanin ainoa lapsi. Heikon terveytensä vuoksi Catalan määräsi, että Claudinen oli naitava serkkunsa, jotta Grimaldin suku pysyisi Monacon valtaistuimella. Claudinesta tuli Monacon hallitsija 1457, jolloin hänen oletetaan olleen kuusi vuotta vanha. Sijaishallitsijana toimi hänen isoäitinsä Pomellina Fregoso.


title: Claudine Grimaldi

text: Claudine luopui vallasta tulevan puolisonsa hyväksi 1458. Vuonna 1465 hänet sitten vihittiin serkkunsa ja seuraajansa Lambertin kanssa.


title: Claudine Grimaldi


title: FC Eintracht Schwerin

text: FC Eintracht Schwerin on saksalainen jalkapalloseura Schwerinistä.


title: FC Eintracht Schwerin

text:
Seuran juuret ovat vuonna 1900 perustetuissa Wacker Schwerinissä ja VfL Schwerinissä. Vuonna 1903 perustettiin Schweriner FC 03, ja nämä seurat yhdistäytyivät vuonna 1938 Schweriner Sportvereiniksi. Tämä seura lopetettiin neuvostovallan alettua, mutta vuonna 1945 perustettiin armeijasta riippumaton Vorwärts Schwerin. Kolme vuotta myöhemmin seura joutui kuitenkin Deutsche Volkspolizein hallinnan alle. Kaudella 1949–1950 seura pelasi ensimmäistä kertaa DDR-Oberligassa, mutta kausi päättyi putoamiseen. Vuonna 1951 seuran nimeksi vaihdettiin BSG Einheit Schwerin.
Kaudeksi 1952–1953 seura siirrettiin Rostockiin, jossa se pelasi nimellä Dynamo Rostock. Yhden kauden jälkeen seura kuitenkin palautettiin Schweriniin, koska seuran tukemisessa oli vaikeuksia, eikä joukkueen pelaajille kyetty järjestämään kunnollisia asuintiloja. Seuran palattua Schweriniin se perustettiin uudestaan nimellä SG Dynamo Schwerin. Vuonna 1956 perustettiin jalkapallojaosto SC Traktor Schwerin, joka korvasi BSG Einheit Schwerinin. Tämäkään asetelma ei kestänyt kauaa, sillä seitsemän vuoden päästä perustettiin BSG Motor Schwerin. Vuonna 1990 seuran nimi vaihtui vielä PSV Schweriniksi ja lopulta vuoden päästä PSV fuusioitui SV Grün Weiss Schwerinin kanssa muodostaen 1.FSV Schwerinin. Seuran nimi vaihtui vielä useaan otteeseen Itä-Saksan kaaduttua, mutta vuonna 1996 nykyinen seura perustettiin seurafuusion kautta.


title: Qlimax

text: Qlimax on Q-Dancen järjestämä hardstyle-musiikkitapahtuma, joka järjestetään joka vuosi Alankomaissa. Tapahtumaan osallistuu vuosittain yli 25 000 Hard Dance, Hardstyle ja Hardcore -musiikin ystävää.


title: Barbitaali

text: Barbitaali (joskus myös "barbitoni") on ensimmäinen markkinoille tullut barbituraattijohdannainen. Sitä käytettiin unilääkkeenä vuodesta 1903 1950-luvun keskivaiheille asti. Barbitaalin kemialliset nimet ovat dietyylimalonyyliurea tai dietyylibarbituurihappo.


title: Barbitaali

text: Barbitaalin syntetisoivat ensimmäisenä vuonna 1902 saksalaiset kemistit Emil Fischer ja Joseph von Mering. He julkistivat löydöksensä vuonna 1903, ja barbitaali tuli markkinoille vuonna 1904, lääketehdas Bayerin valmistamana nimellä "Veronal". Barbitaalin liukoista suolaa markkinoitiin Scheringin valmistamana valmisteena "Medinal".


title: Barbitaali

text: Veronalia valmistettiin kondensoimalla dietyylimaloniesteriä käyttäen katalyyttinä natriumetylaattia, tai lisäämällä etyylijodidia malonyyliurean (eli barbituurihapon) hopeasuolaan. Lopputuloksena oli hajuton, hieman kitkeränmakuinen, valkoinen ja kiteinen jauhe.


title: Barbitaali

text: Barbitaalia käytettiin unilääkkeenä ja annostus oli 10–15 graania, eli 650–970 mg. Barbitaalin letaaliannos on 3.5-4.4g, mutta kyseisellä annostuksella on myös saavutettu yli kymmenen vuorokauden yhtäjaksoinen uni josta potilas on herättyään toipunut. Veronalia käytettiin imeskeltävinä tai veteen liuotettuina lääkejyväsinä, jotka maistuivat vain hieman kitkerältä verrattuna erittäin pahanmakuisiin bromipohjaisiin unilääkkeisiin tai kloraalihydraattiin.


title: Barbitaali

text: Veronal oli suuri edistysaskel unilääkkeinä käytettyjen lääkeaineiden listalla. Barbitaalilla oli vain vähän sivuvaikutuksia, ja sen vaikuttava annos oli paljon alle letaaliannoksen, mutta lääkkeeseen kehittyi nopeasti toleranssi, ja hidasvaikutteisen barbitaalin yliannostuksista johtuvat kuolemantapaukset olivat yleisiä.


title: Laufey

text: Laufey tai Nal on skandinaavisessa mytologiassa jättiläinen ja Lokin, Byleistin ja Helblinden äiti. Laufey tarkoittaa kirjaimellisesti ”lehtisaari”, mikä on puun kenning eli metafora. Nal tarkoittaa "neulaa". Tarinan mukaan Loki syntyi, kun Farbauti iski salamalla Laufeyta.


title: Pomellina Fregoso

text: Pomellina Fregoso (1387/1388–1468) toimi Monacon valtionhoitajana ja sijaishallitsijana vuodesta 1457 maaliskuuhun 1458 lapsenlapsensa Claudinen puolesta.


title: Pomellina Fregoso

text: Fregoso kuului genovalaiseen aatelissukuun, jonka keskuudesta oli valittu useita tasavallan dogeja ja muita vaikuttajia.


title: Pomellina Fregoso

text: Milanon herttua uhkasi surmata hänen miehensä, Juhana I:n, joka oli alun perin hallinnut Monacoa kahden veljensä kanssa, mikäli hän ei saisi Monacoa. Pomellina Fregoson onnistui kuitenkin vapauttaa miehensä ilman vallansiirtoa.


title: Pomellina Fregoso

text: Poikansa, Monacon herran Catalanin lisäksi Pomellinalla oli ainakin yksi tytär, Bianca del Carretto (k. 1458)


title: Catalan (Monaco)

text: Catalan de Grimaldi (1415 – heinäkuu 1457) oli Monacon herra vuosina 1454–1457. Italiankieliseltä kutsumanimeltään Catalano oli perinyt vallan isältään Juhana I:ltä.


title: Catalan (Monaco)

text: Catalanolla oli heikko terveys. Hän kuoli ehdittyään hallita vain kolme vuotta. Ennen kuolemaansa hän määräsi alaikäisen tyttärensä Claudine Grimaldin naimaan 30 vuotta vanhemman serkkunsa Lambertin (k. 1494). Lambert oli tuolloin Mentonin ja Antibesin herra yhdessä veljensä Gasparin kanssa. Avioliitto varmisti Grimaldien sukuvallan säilymisen Monacossa, sillä Lambert kuului suoraan miespuolisen perimyksen kautta genovalaiseen Grimaldien sukuun.


title: Mas Canciones

text: Mas Canciones on yhdysvaltalaisen laulajan Linda Ronstadtin studioalbumi vuodelta 1991. Levyn on julkaissut Elektra Entertainment -levy-yhtiö sarjanumerolla 7559-61239-2 ja sen ovat tuottaneet George Massenburg ja Rubén Fuentes. Ensin mainittu on myös miksannut albumin ja jälkimmäinen toiminut sovittajana ja orkesterin johtajana. Äänityksestä ovat huolehtineet Massenburg ja Nathaniel Kunkel. Levy on äänitetty ja miksattu Marin Countyssa Skywalker Sound ja Site -studioissa. Ensin mainitussa äänityksen apulaisena ovat toimineet M.T. Silva ja Craig Silvey ja jälkimmäisessä Kevin Scott. Masteroinnin ovat tehneet Los Angelesissa Mastering Labissa Doug Sax ja Alan Yoshida.


title: Mas Canciones

text: Levyn kappaleet ovat espanjankielisiä ja levyn mukana tulevassa vihkosessa on niiden sanoitusten lisäksi englanninkieliset käännökset, joiden tekijät ovat Mercedes Dalton, Rossy Crosly ja Linda Ronstadt. Vihkosessa on myös Linda Ronstadtin saatesanat lokakuulta 1991.


title: Mas Canciones

text: Tuotannon koordinoijina ovat toimineet Ivy Skoff ja Janet Stark. Valokuvat ovat William Couponin käsialaa ja vesivärityöt on tehnyt Gilbert Ronstadt. Levykannen suunnittelun on tehnyt Kosh yhtiöstä nimeltä Kosh Brooks Design.


title: Mas Canciones

text: Erityiskiitoksissa on mainittu Gilberto Puente & Pepe Martinez, Peter Asher & Peter Asher Management, G.M.L., Dick Powers & Ultra-Analog, John Brenes sekä Jim Donner yhtiöstä nimeltä Starstruck Enterprises.


title: Mas Canciones

text:
01. Tata Dios (Father God) 4:19
02. El Toro Relajo (The Troublesome Bull) 2:32
03. Mi Ranchito (My Little Ranch) 3:33
04. La Mariquita (Lady Bug) 2:59
05. Gritenme Piedras Del Campo (Scream To Me Stones In The Field) 3:27
06. Siempre Hace Frio (Always Cold) 3:18
07. El Crucifijo De Piedra (The Crucifix Of Stone) 3:15
08. Palomita De Ojos Negros (A Little White Dove With Black Eyes) 3:30
09. Pena De Los Amores (Love's Sorrows) 4:00
10. El Camino (The Road) 3:29
11. El Gustito (Delight) 2:36
12. El Sueño (Dreaming) 3:41


title: Mas Canciones

text: Mariachi Vargas de Tecalitlan:


title: Mas Canciones

text: Los Camperos de Nati Cano:


title: Mas Canciones

text: Trio Guitars:


title: Mas Canciones

text: Trio Voices (kappaleilla 4, 10-12):


title: Mas Canciones

text: Taustakuoro:


title: Mas Canciones

text: Huilut (kappaleilla 1 ja 11):


title: Mas Canciones

text: Flute contractor (kappaleilla 1 ja 11): Greg Sudmeier


title: Mas Canciones

text: Hanuri kappaleella 8: Flaco Jimenez


title: Tohtori Kaivanto

text: Tohtori Kaivanto (myös "professori" Kaivanto) () on Disneyn sarjakuvissa esiintyvä kuvitteellinen arkeologi (tai sen irvikuva). Hän on myös Indiana Hopon arkkivihollinen, vaikka he ovatkin entisiä opiskelutovereita. He aloittivat uransa yhdessä, mutta eräällä tutkimisreissulla Kaivanto paljasti todelliset kasvonsa ja osoittautui häikäilemättömäksi voitontavoittelijaksi, joka ei piittaa tippaakaan arkeologian jaloista päämääristä.


title: Tohtori Kaivanto

text: Kaivanto toimii melkein aina yksin ja tuntuu seuraavan Indianaa lähes missä maailmankolkassa tahansa tämä liikkuukin. Tohtori Kaivannon loivat vuonna 1988 käsikirjoittaja Bruno Sarda ja piirtäjä Maria Uggetti elokuvahahmo Indiana Jonesin vihollisen Rene Belloqin pohjalta. Tohtori Kaivannon ensiesiintyminen on julkaistu Suomessa Aku Ankan taskukirjassa 139, "Taikaviitta ja Kumi-Kalle", tarinassa "Kadonneen temppelin metsästys".


title: Mato

text: Madoiksi kutsutaan matelemalla liikkuvia, raajattomia, pieniä, lankamaisia eläimiä. Monet eläinkunnan pääjaksot sisältävät matomaisia eläimiä, eikä "madot" ole taksonomisesti yhtenäinen ryhmä vaan enemmänkin eläinten ulkomuotoon perustuva.


title: Mato

text: Arkikielessä madolla voidaan tarkoittaa myös hyönteisen toukkaa. Esimerkiksi vattumadoksi usein kutsuttu vadelman tuholainen on oikeasti vattukuoriaisen ("Byturus tomentosus") toukka.


title: Mato

text: Murteissa mato voi tarkoittaa myös käärmettä.


title: Mato

text: Useiden eläinkunnan pääjaksojen nimen loppuosa on -madot:


title: Elijah Blue Allman

text: Elijah Blue Allman (s. 10. heinäkuuta 1976 Los Angeles, Kalifornia) on yhdysvaltalainen muusikko ja kuvataiteilija. Hän on yhdysvaltalaisen laulaja-näyttelijä-lauluntekijä Cherin toinen lapsi. Hänen isänsä on muusikko Gregg Allman. Elijah Blue Allman on rock-yhtye Deadsyn laulaja-kitaristi.


title: Kenning

text: Kenning on muinaisessa skaldirunoudessa metaforaa muistuttava kiertoilmaus tai kielikuva. Kenning on johdettu muinaisnorjan verbistä "kenna" eli ymmärtää, tietää tai nimetä. Samantyyppisiä ilmauksia käytettiin myös muinaisenglanniksi kirjoitetuissa runoelmissa.


title: Kenning

text: Kenning muodostuu yleensä kahdesta sanasta. Esimerkiksi "aaltojen ratsu" on laiva, "valaan tie" on meri, "renkaiden antaja" on kuningas ja "miekan neste" tarkoittaa verta.


title: Macquarie

text: Macquarie voi viitata seuraaviin asioihin:


title: San Sebastiánin lentoasema

text: San Sebastiánin lentoasema on lentoasema Espanjassa Hondarribian kunnassa Guipúzcoan maakunnassa, Baskimaan itsehallintoalueella 20 kilometriä San Sebastiánista itään. Lentoasema tunnetaan myös nimellä Hondarribian lentoasema sijainnistaan johtuen. Kentältä lentää Iberia Madridiin ja Barcelonaan.


title: Ronald Evans

text: Ronald Ellwin Evans, Jr. (10. marraskuuta 1933 – 7. huhtikuuta 1990) oli yhdysvaltalainen NASA:n astronautti, joka osallistui viimeiselle Kuun kamaralle tehdylle miehitetylle avaruuslennolle Apollo 17:lle yhdessä kahden muun NASA:n astronautin kanssa. Ron Evans oli Apollo 17:n kolmesta astronautista ainoa, joka ei käynyt kuukävelyllä aluksen ulkopuolella Kuun pinnalla. Ron Evans kävi kuitenkin avaruuskävelyllä paluumatkalla.


title: Vojakkala (Tornio)

text: Vojakkala on kylä Tornionjoen varrella Tornion kaupungissa Lapin maakunnassa. Kylä sijaitsee Tornion–Kolarin rautatien sekä valtatien 21 varrella, noin yhdeksän kilometriä Tornion keskustasta pohjoiseen. Kylä jakaantuu Ala- ja Ylivojakkalaan. Vojakkalassa on muun muassa kyläkauppa ja huoltoasema. Vojakkalassa toimi 1960-luvulle asti rautatien seisake, 1970-luvulle asti postikonttori ja vuoteen 2015 asti koulu.


title: Kevin Nealon

text: Kevin Nealon (s. 18. marraskuuta 1953 Saint Louis, Yhdysvallat) on yhdysvaltalainen näyttelijä ja koomikko. Hän on esiintynyt muun muassa komediasarjoissa "Saturday Night Live" ja "Weeds" sekä elokuvassa "Isi hoitaa".


title: Kevin Nealon

text: Nealon on naimisissa näyttelijä Susan Yeagleyn kanssa. Heillä on yksi lapsi.


title: Hunter Parrish

text: Hunter Parrish (s. 13. toukokuuta 1987 Richmond, Yhdysvallat) on yhdysvaltalainen näyttelijä. Hän on näytellyt muun muassa elokuvissa "Sleepover", "Freedom Writers", "17 Again", "Paper Man" ja "Edelleen Alice" sekä vieraillut muun muassa televisiosarjoissa "C.S.I.", "Kodinpuolustaja", "" ja "Summerland". Vuosina 2005–2012 hän näytteli Silas Botwinia televisiosarjassa "Weeds".


title: Dullesin kansainvälinen lentoasema

text: Washington–Dullesin kansainvälinen lentoasema (; ) sijaitsee Dullesissa, Virginiassa, 40 kilometriä Washington D.C.:n keskustasta länteen. Lentoasema on nimetty entisen Yhdysvaltain ulkoministerin John Foster Dullesin mukaan.


title: Dullesin kansainvälinen lentoasema

text: Lentoaseman vuonna 1962 valmistuneen pääterminaalin on suunnitellut suomalainen arkkitehti Eero Saarinen.


title: Pisarapöllönen

text: Pisarapöllönen ("Mimizuku gurneyi") on pöllöihin kuuluva lintulaji, joka esiintyy kotoperäisenä Filippiineillä. Se on sukunsa ainoa laji.


title: Pisarapöllönen

text: Pisarapöllönen on kooltaan ja rakenteeltaan pöllösten ja huuhkajien väliltä, pituutta sillä on noin 30 cm. Sillä on hyvin selvät korvatupsut. Silmät ovat tummat, ja punaruskeaa naamaa rajaa musta reunus, erottuvat kulmakarvat ovat valkoiset. Sillä on punaruskea kruunu ja yläosa, jossa on tummempia nuolimaisia juovia, juovikkaita lentohöyheniä ja vaaleita juovia lavoissa. Pisarapöllösen alapuoli on vaalea, hailakan punaruskea paksuin mustin juovin. Laji on suurempi kuin saman alueen pöllöset, joilla ei ole yhtä voimakasta alaosan juovitusta. Ääni on hyvin voimakas, 10–20 sekunnin välein 5–10 huudon sarjassa toistuva ”uooo”.


title: Pisarapöllönen

text: Pisarapöllösen populaation suuruus on alle 10 000 yksilöä. Pieni populaatio on nopeasti supistumassa, ja se on sirpaloitunut laajojen metsänhakkuiden vuoksi. Siksi se on vuonna 2004 määritelty uhanalaiseksi.


title: Tuomarilan koulu

text: Tuomarilan koulu on Espoon keskustan alueella Keskuspuiston läheisyydessä sijaitseva peruskoulu. Koulun rehtorina toimii Timo Turtiainen ja koulun vararehtorina toimii Jatta Vainio. Tuomarilan koulussa on kahdeksan eri luokkaa. Siellä on noin 173 oppilasta ja 13 opettajaa. Tuomarilan koulu voitti ensimmäisen joukkuemitalinsa koripallossa 2010.


title: Alexander Gould

text: Alexander Jerome Gould (s. 4. toukokuuta 1994 Los Angeles, Yhdysvallat) on yhdysvaltalainen näyttelijä ja ääninäyttelijä.


title: Alexander Gould

text: Gould on antanut äänensä muun muassa Nemolle elokuvassa "Nemoa etsimässä" ja Bambille elokuvassa "Bambi 2". Hän näytteli Shane Botwinia tv-sarjassa "Weeds". Hän on vieraillut myös muun muassa televisiosarjoissa "Ally McBeal", "Criminal Minds", "", "Pushing Daisies" ja "Supernatural".


title: Tonye Patano

text: Tonye Patano (s. 1961) on yhdysvaltalainen näyttelijä, jonka tunnetuin rooli lienee Heylia James televisiosarjassa "Weeds". Hän on vieraillut mm. televisiosarjoissa "Sinkkuelämää", "Kova laki" ja "Monk".


title: Vesipallo kesäolympialaisissa 1964

text: Vuoden 1964 kesäolympialaisten vesipallo järjestettiin 11. – 18. lokakuuta 1964. Tämä oli 14. kerta, kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 137 osanottajaa 13 eri maasta.


title: SC Dynamo Berlin

text: SC Dynamo Berlin oli vuosina 1955–1991 toiminut berliiniläinen urheiluseura, joka toimi Stasin alaisuudessa.


title: SC Dynamo Berlin

text: Seuran lajeihin kuuluivat käsipallo, yleisurheilu, voimistelu, pyöräily, pikaluistelu, kävely, taitoluistelu, jääkiekko, miekkailu, nyrkkeily ja lentopallo. Seuran jalkapallojaosto eriytettiin omaksi seuraksi nimeltä Berliner FC Dynamo. Tämä tapahtui vuonna 1966.


title: SC Dynamo Berlin

text: Dopingin käyttö oli systemaattista seuran toiminnassa. Itä-Saksan hajoamisen jälkeen erityisesti uimareiden saamat dopingvammat tulivat kuuluisuuteen, ja seurassa toimineita henkilöitä on haastettu oikeuteen.


title: Lautakunta

text: Lautakunta (lyhenne ltk.) on Suomessa, mutta myös muualla maailmassa toimiva kunnallinen valmistelu- ja asiantuntijaelin. Lautakuntia on yleensä useita, esimerkkeinä sivistyslautakunta, keskusvaalilautakunta, tekninen lautakunta ja sosiaali- ja terveyslautakunta.


title: Lautakunta

text: Suomen kunnissa lautakunnat ovat kunnanhallituksen valvonnan alaisia. Niiden tehtävänä on valmistella asioita kunnanhallitukselle, mutta niillä on myös itsenäistä päätösvaltaa. Aiemmin lakisääteisiä lautakuntia oli yli 20, mutta nykykuntalain mukaan pakollinen on ainoastaan hallinnon ja talouden tarkastamisesta vastaava tarkastuslautakunta ja vaalilautakunta. Vapaaehtoisia lautakuntia ovat esimerkiksi kulttuuri-, urheilu- ja matkailulautakunta. Monissa kunnissa lautakuntien lukumäärä on alle kymmenen.


title: Lautakunta

text: Vaalilautakunta järjestää äänestyspaikoilla vaalit. Suomessa kunnat asettavat oikeusministeriön johdolla vaalilautakunnat presidentinvaaliin, eduskuntavaaleihin sekä kunnallisvaaleihin. Kunnissa kunnanvaltuustot asettavat kunnallisvaalien jälkeen kunnallisen keskusvaalilautakunnan, joka järjestää vaalipäiviksi äänestyspaikkojen vaalilautakunnat.


title: Lautakunta

text: Kunnanhallituksen alaisina voi toimia myös johtokuntia. Johtokuntien asettaminen on kuntien harkittavissa ja joissakin kunnissa niistä on luovuttu.


title: Jora

text: Jora ("Aegithina tiphia") on aasialainen varpuslintu. Se kuuluu jorien heimoon ("Aegithinidae"), jonka lähisukulaisia ovat lehvit ("Chloropseidae") ja irenat ("Irenidae"). Nämä kolme heimoa luettiinkin aikoinaan saman nimen alle. Joran laaja elinympäristö käsittää Intian niemimaan Himalajalta Sri Lankaan, ja täältä itään Myanmariin, Thaimaahan, Indokiinaan, Filippiineille, Malakan niemimaalle ja Indonesian Borneoon, Sumatralle, Jaavalle ja Baliin. Lajista tunnetaan 11 alalajia. Carl von Linné kuvaili lajin holotyypin Kalkuttasta Intiasta 1758. Joralla on keltainen pää ja niska sekä juovikkaat siivet. Se kasvaa 14 cm pitkäksi. Linnun ravintoon kuuluvat hyönteiset ja toukat, joita se etsii lehvästön seasta sademetsistä ja viljelyksiltä. Soitimen aikana koiras hypähtää ilmaan palaten liitäen takaisin paikalleen pörhistäen samalla yläperän ja kupeiden höyheniään. Joran maljamainen pesä sijaitsee oksanhangassa, jonka se on tehnyt kasvinpaloista ja hämähäkinseiteistä.


title: Juha-Pekka Jalo

text: Juha-Pekka (J-P) Jalo (s. 18. toukokuuta 1957) on suomalainen urheiluselostaja, jonka päälajeja ovat jalkapallo ja jääkiekko. Hän on selostanut sekä radiossa että televisiossa, muun muassa kanavilla Auran Aallot, Canal+, MTV3, Nelonen ja Eurosport.


title: Juha-Pekka Jalo

text: Jalo on toiminut myös lehtitoimittajana Iltalehdessä, Uudessa Suomessa ja kaupunkilehti Turkulaisessa, jossa hän oli päätoimittajana. Vuosina 1993–1994 hän juonsi televisiossa MTV3-kanavan viihdeohjelmaa "Gladiaattorit". Jääkiekon MM-kilpailuissa 2016 ja 2017 Jalo selosti Suomen pelit Radio Novalla ja Radio Cityssä. Vuodesta 2016 lähtien hän on selostanut Eurosportilla muun muassa jalkapalloa, jääkiekkoa ja yleisurheilua. Talviolympialaisissa 2018 Jalo selostaa miesten sekä naisten jääkiekkoa Eurosportilla ja TV5:llä.


title: Juha-Pekka Jalo

text: Jalo on koulutukseltaan erityisopettaja. Hän on myös entinen Turun Palloseuran jalkapalloilija. Hän pelasi jalkapallourallaan myös yhdessä poikien maaottelussa. Myös hänen veljensä Timo ja Tomi olivat jalkapalloilijoita.


title: Isojora

text: Isojora ("Aegithina lafresnayei") on kaakkoisaasialainen varpuslintu. Sen elinympäristö käsittää Etelä-Myanmarin, Etelä-Thaimaan, Indokiinan, Etelä-Kiinan ja Malakan niemimaan. Lajista tunnetaan kolme alalajia. Gustav Hartlaub kuvaili lajin holotyypin Melakasta Malakan niemimaalta 1844. Laji on nimetty Frédéric de Lafresnayen kunniaksi.


title: Intianjora

text: Intianjora ("Aegithina nigrolutea") on eteläaasialainen varpuslintu. Sen elinympäristö käsittää Intian niemimaan ja Sri Lankan. George Frederick Leycester Marshall kuvaili lajin holotyypin Meerutista Uttar Pradeshista Intiasta 1876.


title: Vesipallo kesäolympialaisissa 1968

text: Vuoden 1968 kesäolympialaisten vesipallo järjestettiin 14. – 26. lokakuuta 1968 Méxicossa. Tämä oli 15. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 162 osanottajaa 15 eri maasta.


title: George Frederick Leycester Marshall

text: George Frederick Leycester Marshall (27. maaliskuuta 1843 - 7. maaliskuuta 1934) oli brittiläinen ammattisotilas, lintutieteilijä ja perhosten keräilijä.


title: George Frederick Leycester Marshall

text: Marshall toimi kenraalimajurin arvoisena sotilaana Intian armeijassa. Hän tutki lintuja ja perhosia, ja nimesi useita uusia perhoslajeja, sekä linnuista intianjoran ("Aegithina nigrolutea").


title: George Frederick Leycester Marshall

text: Marshall kirjoitti teokset perhosista ("The butterflies of India, Burmah and Ceylon", 1890) ja linnuista ("Birds' Nesting in India: A Calendar of the Breeding Seasons, and a Popular Guide to the Habits and Haunts of Birds", 1877).


title: George Frederick Leycester Marshall

text: Hänen veljensä Charles Henry Tilson Marshall oli myös sotilas ja lintutieteilijä.


title: Reindeerspotting – pako Joulumaasta

text: Reindeerspotting – pako Joulumaasta () on suomalainen Rovaniemen narkomaaneista kertova dokumenttielokuva. Sen on ohjannut Joonas Neuvonen ja tuottanut Jesse Fryckman ja Oskari Huttu. Elokuvan ensi-ilta oli Tampereen 40. kansainvälisillä lyhytelokuvajuhlilla huhtikuussa 2010.


title: Reindeerspotting – pako Joulumaasta

text: Elokuva kertoo sekakäyttäjien nuorisojoukosta, ja erityisesti työttömästä Janista, joka ajelehtii päämäärättömästi. Päähenkilön elämää on kuvattu vuosien 2003 ja 2004 aikana. Osa dialogista on tekstitetty suomeksi henkilöiden epäselvän puheen takia. Ääniraidalla kuullaan suomalaisia rap-artisteja kuten Notkeaa Rottaa.


title: Reindeerspotting – pako Joulumaasta

text: "Reindeerspotting" sai Suomessa harvinaisen 18 vuoden katsojaikärajan, koska se esittää huumeiden käyttöä yksityiskohtaisesti ja näyttää kuvattavien henkilöiden tekemiä rikoksia. Tuotantoyhtiö valitti asetetusta ikärajasta valtion elokuvalautakuntaan ja myöhemmin korkeimpaan hallinto-oikeuteen. Tuottajat vaativat ikärajan laskemista 15 vuoteen, sillä heidän mukaansa elokuvalla on tärkeä valistusarvo, ja elokuvasta olisi voitu keskustella avoimesti eikä nostaa sitä tabuksi. KHO hylkäsi vaatimuksen. Vuonna 2011 Reindeerspotting sai opetus- ja kulttuuriministeriön myöntämän tiedonjulkistamispalkinnon. Palkinnon suuruus on 15 000 euroa. Palkinto myönnettiin elokuvalle, koska se tuo vahvan lisän tavanomaiseen huumevalistukseen.


title: Reindeerspotting – pako Joulumaasta

text: Elokuvan nimi sisältää viittauksen brittiläiseen draamaelokuvaan "Trainspotting" (1996), jossa samaa aihepiiriä käsiteltiin skotlantilaisesta näkökulmasta.


title: Reindeerspotting – pako Joulumaasta

text: Elokuva esitettiin ensimmäistä kertaa Suomen ulkopuolella Locarnon elokuvajuhlien Kriitikkojen viikolla. Kriitikkojen viikko valitsi elokuvan kilpailusarjansa parhaaksi. Dokumentti esitettiin myös New Yorkin modernin taiteen museossa MoMAssa vuonna 2011.


title: Reindeerspotting – pako Joulumaasta

text: Sosiaalihuollon varassa elävä Jani käyttää niin tupakkaa, alkoholia kuin huumeitakin, etenkin korvaushoitoon tarkoitettua Subutexiä. Hän yrittää murtautua Mazda 323 -henkilöautoon, jollaisiin on "erikoistunut", mutta varashälytin karkottaa hänet pakosalle. Autoradioiden näpistely ja kaupustelu ovat joka tapauksessa Janin tärkeimpiä keinoja "tabujen" hankkimiseen.


title: Reindeerspotting – pako Joulumaasta

text:
Jani jää kiinni yrittäessään murtoa teollisuusalueella. Hän on pidätettynä kolmen päivän ajan, mutta enimmäkseen vaikenee kuulusteluissa. Lopulta rikoshistoriaa omaavalle Janille tuomitaan vuoden vankeus ehdottomana. Vankilaan joutumistakaan hän ei pidä suurena onnettomuutena: onhan ruoka ja majoitus taattu. Odottaessaan tuomion täytäntöönpanoa Jani murtautuu marketin kassakaappiin ja varastaa 5 000 euroa, joiden turvin hän lähtee toteuttamaan haavettaan ulkomaanmatkasta. Jani kulkee Tukholman kautta Ranskaan, Italiaan ja Espanjaan ja on onnensa kukkuloilla, lopettaa jopa hetkeksi piikittämisen. Matkakassa kuitenkin loppuu ja Jani joutuu palaamaan Suomeen, missä hänet pidätetään. Lopputekstit toteavat Janin ajautuneen vuosien vankilakierteeseen.
Helsingin Sanomien viikkoliitteen Tv-Nytin viisi kriitikkoa antoivat elokuvalle tähtiä keskiarvolla 2,8.


title: Reindeerspotting – pako Joulumaasta

text: Episodi-lehdessä neljä kriitikkoa antoi elokuvalle pisteitä keskiarvona 3,00.


title: Reindeerspotting – pako Joulumaasta

text: Elokuvassa esiintynyt Jani Raappana vapautui vankilasta alkuvuodesta 2010 ja lähti toukokuussa ohjaaja Neuvosen kanssa Kambodžaan. Raappana kuoli Phnom Penhissä 7. heinäkuuta 2010. Paikallisen median mukaan Raappana kuoli hirttäytymällä. Vainajalle ei tehty ruumiinavausta ennen tuhkausta, joten virallisen kuolinsyyn selviäminen riippuu siitä, mitä asiakirjoja kuolemantapauksesta on tehty. Lokakuussa 2010 paikalle matkustaneen yhdyshenkilön tehtävänä on kerätä tapaukseen liittyvää tietoa kuolinsyyn selvittämiseksi.


title: Reindeerspotting – pako Joulumaasta

text: HS.fi:n keskustelupalstalla virinnyt keskustelu kuolemantapauksesta poiki kantelun Julkisen sanan neuvostoon (JSN). Keskustelupalstalla ollut linkki kuvamateriaaliin Raappanan ruumiista herätti paheksuntaa. Tämä saattaa johtaa siihen, että JSN tulee puuttumaan median ylläpitämien keskustelupalstojen linkityksiin.


title: Reindeerspotting – pako Joulumaasta

text: Tammikuussa 2013 elokuvan ohjaaja Joonas Neuvonen tuomittiin kahden ja puolen vuoden vankeusrangaistukseen törkeästä huumausainerikoksesta. Oikeus piti Neuvosta päätekijänä laajassa Subutex-tablettien maahantuonti-, myynti- ja välitysjutussa.


title: Reindeerspotting – pako Joulumaasta

text: Jatko-osa "Lost Boys" on valmisteilla ja siinä Neuvonen matkaa Kaakkois-Aasian etsimään vastauksia kadonneiden ystäviensä kohtaloon.


title: Reindeerspotting – pako Joulumaasta

text: Luettelo eräistä dokumentissa kuultavista kappaleista.


title: Charles Henry Tilson Marshall

text: Charles Henry Tilson Marshall (8. heinäkuuta 1841 - 20. tammikuuta 1927 Lontoo) oli brittiläinen sotilas ja lintutieteilijä.


title: Charles Henry Tilson Marshall

text: Marshall opiskeli Oxfordin yliopistossa ja liittyi Intian armeijaan 1859. Hän palveli everstin arvoisena upseerina Punjabissa, Himalajalla ja Hyderabadissa, ja palasi Englantiin 1896. Vapaa-aikoinaan hän tutki ja keräsi lintuja, ja toimitti ne Allan Octavian Humelle. Hän julkaisi veljensä George Frederick Leycester Marshallin kanssa teoksen "Monograph of the Capitonidae, or Scamorial Barbets" (1870-1871), sekä lintutieteellisiä artikkeleita Ibis-lehdessä.


title: Charles Henry Tilson Marshall

text: Marshall kirjoitti yhdessä Allan Octavian Humen kanssa kolmiosaisen teoksen "The Game Birds of India, Burmah and Ceylon" (1878 ja 1880).


title: Charles Henry Tilson Marshall

text: Marshall avioitui Laura Pollockin kanssa, ja heillä oli ainakin kaksi lasta: hyönteistutkija, tohtori Guy A. K. Marshall, ja kirjailija Maud Diver.


title: Private Snafu

text: Private Snafu () oli päähahmo Yhdysvaltain maavoimien animaatiotekniikalla toteutetussa koulutuselokuvasarjassa, jota tehtiin vuosina 1943–1945. Hahmon nimi tulee yhdysvaltalaisesta sotilasslangista, jossa SNAFU on lyhenne sanoista "Situation Normal, All Fucked/Fouled Up". Hahmon luoja oli Armed Forces Motion Picture Unitin johdossa ollut elokuvaohjaaja Frank Capra. Private Snafu -elokuvia tehtiin kaikkiaan 28 kappaletta. Niistä 25 tuotti Warner Bros., UPA tuotti kaksi ja Harman-Ising Studio yhden. Elokuvien ohjaajina olivat muun muassa Chuck Jones, Frank Tashlin ja Bob Clampett. Snafun ääniroolin esitti Mel Blanc. Elokuvien käsikirjoittajina olivat Theodor "Dr. Seuss" Geisel ja P. D. Eastman.


title: Private Snafu

text: Private Snafu on Yhdysvaltain armeijan huonoin sotilas, joka tekee kaiken väärin ja usein kuolee oman toimintansa seurauksena. Elokuvien aiheina olivat muun muassa suojautuminen taudeilta ja asekoulutus. Normandian maihinnousun lähestyessä useissa elokuvissa käsiteltiin varomattomien puheiden aiheuttamia riskejä.


title: Las Vegas Strip

text: Las Vegas Strip on noin 6,8 kilometriä pitkä osa Las Vegas Boulevardia, joka sijaitsee pääosin Clarkin piirikunnan epäitsenäisten asutuskeskusten ("eng. unincorporated area"), Paradisen ja Winchesterin alueilla, ollen suoraan Clarkin piirikunnan hallinnon alaisuudessa. Vastoin yleistä luuloa Strip ei kuulu Las Vegasin kaupunkiin, lukuun ottamatta hyvin pientä osaa. Ainoa Stripin alueen hotelli-kasino, joka sijaitsee Las Vegasin kaupungin alueella, on Stratosphere Las Vegas.


title: Las Vegas Strip

text: Suurin osa maailman suurimmista hotelleista ja kasinoista sijaitsee Las Vegas Stripillä tai sen välittömässä läheisyydessä. Maailman kahdestakymmenestäviidestä suurimmasta hotellista (huoneluvulla mitattuna) yhdeksäntoista sijaitsee Las Vegas Stripillä. Niiden yhteen laskettu kapasiteetti on 67 000 huonetta.


title: Las Vegas Strip

text: Alun perin Las Vegas Boulevardin nimi on ollut Arrowhead Highway tai Los Angeles Highway. Strip on nimetty Los Angelesin poliisilaitoksen konstaapeli Guy McAfeen kotikaupungin Sunset Stripin mukaan.


title: Kelta-asitti

text: Kelta-asitti ("Philepitta schlegeli") on Madagaskarin kotoperäinen varpuslintu. Se elää saaren pohjois-, luoteis- ja länsiosissa. Hermann Schlegel kuvaili lajin holotyypin Madagaskarista 1867.


title: Myskihirvi

text:
Myskihirvi ("Moschus moschiferus") on itäisessä Aasiassa elävä uhanalainen sorkkaeläin. Aiemmin se luettiin hirvieläinten heimoon, mutta nykyisen luokituksen mukaan se kuuluu myskihirvien heimon ainoaan sukuun yhdessä kuuden muun lajin kanssa.
Nisäkäsnimistötoimikunnan ehdotus lajin uudeksi suomenkieliseksi nimeksi on "myskikauris".


title: Myskihirvi

text: Myskihirvi on yksi niistä eläinlajeista, joissa esiintyy hirvikärpäsiä.


title: Myskihirvi

text: Myskihirvi on 40-50 cm korkea, ruskea ja sillä on tanakka vartalo. Uroksilla on 6-7 cm pitkät suusta ulos työntyvät kulmahampaat, joita ne käyttävät aseenaan. Uroksella on vatsapuolella pieni pussi, jossa sillä on myskiä erittäviä rauhasia. Tästä laji on saanut nimensäkin.


title: Myskihirvi

text: Myskihirvi syö talvisin lähinnä puiden jäkäliä ja kesällä niittyjen ruohoa.


title: Aleksi Delikouras

text: Aleksi Delikouras (s. 1990 Helsinki) on suomalainen elokuvaohjaaja ja kirjailija.


title: Aleksi Delikouras

text: Delikouras on ohjannut ja käsikirjoittanut sarjan Nörtti, DragonSlayer666, sekä kirjoittanut Nörtti-kirjasarjan. Delikouras opiskelee Aalto-yliopistossa elokuvaohjausta.


title: Samettiasitti

text: Samettiasitti ("Philepitta castanea") on Madagaskarin kotoperäinen varpuslintu. Se elää saaren itäosan sademetsävyöhykkeessä. Philipp Ludwig Statius Müller kuvaili lajin holotyypin Madagaskarista 1776.


title: FatalNinja

text:
FatalNinja on Aleksi Delikouraksen ja Kristina Delikouraksen kirjoittama kirjasarja, josta on julkaistu kolme osaa:Nuori soturioppilas Hinetoshi myy mausteita mestarinsa kanssa Japanin syrjäseuduilla. Pian heidän korviinsa kantautuu huhu, jonka mukaan keisarin poika on sairastunut parantumattomasti. Hinetoshin mestari, Nageru päättää keksiä lääkkeen sairauteen ja viedä sen palatsiin. Hän jättää Hinetoshin täksi ajaksi Suuren rukouksen temppeliin, jossa sijaitsee kuuluisa taistelukoulu.
Pian Hinetoshi joutuu keskelle piinaavia ristiriitoja ja valtataistelua, jossa panoksena on temppelin ja keisarikunnan tulevaisuus.


title: FatalNinja

text: Kirjasarjan toisessa osassa kuuluisan ninjaklaanin viimeinen perillinen, Hinetoshi, löytää oman paikkansa Suuren rukouksen soturikoulussa, kun temppeliin hakeutuu turvaan keisarin toiseksi vanhin poika, Hotaru. Prinssi herättää kaikissa ihailua, mutta Hinetoshin luottamusta hän ei saa puolelleen. Uusien taisteluoppien avulla oppilaiden tulisi selvitä hengissä voittamattomien varjosotureidenkin yllätyshyökkäyksistä. Hinetoshille määrätty opettaja, vanhan koulukunnan munkki Usagi Toki, tuntuu kuitenkin olevan kiinnostuneempi kirjakääröistään kuin taistelutaidoista. Hinetoshia piinaavat painajaismaiset näyt pakottavat hänet etenemään pikavauhtia opettajasta huolimatta.


title: FatalNinja

text: Kolmannessa osassa varjosoturi, Matsume valtaa Suuren rukouksen temppelin taistelukoulun, jolloin Hinetoshi joutuu lähtemään opettajansa ja ystäviensä kanssa maanpakoon. Vihollisen vakoojat ovat soluttautuneet kaikkialle, keisarin palatsia myöten, eikä Hinetoshi voi luottaa kehenkään. Seurueen piileskellessä satamakaupungissa vihollinen punoo juoniaan. Keisarikuntaa uhkaa sota, jonka vain Hinetoshi voi estää. Hinetoshin soturikoulutus on kuitenkin vielä pahasti kesken, eikä hän välttämättä kykene estämään hänelle määrättyä tehtävää.


title: El Dorado (elokuva)

text: El Dorado ("El Dorado") on Howard Hawksin ohjaama yhdysvaltalainen lännenelokuva vuodelta 1966. Sen juoni on hyvin samankaltainen kuin Hawksin "Rio Bravossa" (1959), ja hän teki vielä kolmannenkin hyvin samankaltaisen lännenelokuvan "Rio Lobon". Kaikissa niissä pääosaa esitti John Wayne. "El Doradossa" pääosissa olivat Waynen lisäksi Robert Mitchum ja James Caan.


title: El Dorado (elokuva)

text: Cole Thornton (Wayne) saapuu El Dorado -nimiseen pieneen kylään. Siellä hän tapaa vanhan tuttavansa J.P. Harrahin (Mitchum). Paikallinen pomo Bart Jason pyytää Colea ”vuokrapyssyksi”, mutta Cole kieltäytyy. Paluumatkalla Jasonin luota hän ampuu vahingossa erästä MacDonaldin poikaa ja vie pojan kotitilalleen. Sitten MacDonaldin tytär ampuu Colea. Hän jää henkiin, mutta luoti jää selkään. Tämän jälkeen Cole lähtee El Doradosta. Kun hän palaa puolen vuoden päästä, Mississippi-niminen poika (James Caan) mukanaan; Mississippi heittää veistä äärimmäisen taitavasti, mutta on ampujana täysin toivoton; J.P. on ruvennut ryyppäämään eikä voi elää ilman viinaa. He saavat kuitenkin seriffin kuntoon ja lähtevät hakemaan MacDonaldin toisen pojan ampujaa. Selkkauksessa J.P. saa luodin jalkaansa. Samalla he vangitsevat Jasonin ja laittavat hänet putkaan odottamaan liittovaltion seriffiä. Valitettavasti Cole jää vangiksi ja hänet vaihdetaan Jasoniin. Myöhemmin MacDonaldin kolmas poika joutuu vangiksi ja MacDonaldin pitää vaihtaa hänet vesioikeuksiinsa. He onnistuvat kuitenkin saamaan Saul MacDonaldin takaisin ja Cole ottaa mittaa McLeodista ja voittaa tämän.


title: Jumpin’ Jack Flash

text: ”Jumpin’ Jack Flash” on The Rolling Stonesin vuonna 1968 vain singlenä julkaistu kappale. Se oli paluu albumien "Between the Buttons" ja "Their Satanic Majesties Request" psykedeelisten kokeilujen jälkeen takaisin yhtyeen blues-juurille. Kappaleen nimen keksi Keith Richards puutarhurinsa Jack Dyerin nimestä.


title: BlackBerry (yritys)

text: BlackBerry Limited ("aik. Research In Motion Limited") on kanadalainen langattomia päätelaitteita valmistanut elektroniikkayhtiö, joka tunnetaan parhaiten BlackBerry-mobiililaitteen kehittäjänä. Yhtiön pääkonttori sijaitsee Waterloossa Ontarion provinssissa Kanadassa.


title: BlackBerry (yritys)

text: Yritys perustettiin nimellä Research In Motion vuonna 1984. Ennen BlackBerryn kehittämistä yritys työskenteli RAM Mobile Datan ja Ericssonin kanssa Mobitex-verkkojen kaksisuuntaistamiseksi mobiiliin tiedonsiirtoon ja sähköpostipalveluun. RIM esitteli vuonna 1995 laitteen, jolla käyttäjä kykeni lähettämään ja vastaanottamaan viestejä langattomasti internetin välityksellä. Ensimmäinen BlackBerry-laite esiteltiin vuonna 1999, jolloin se oli kaksisuuntainen tekstihakulaite. Niin sanotuksi älypuhelimeksi se kehittyi vuonna 2002, jolloin siihen lisättiin puhelinominaisuus, tekstiviestit, verkkoselain ja sähköposti.


title: BlackBerry (yritys)

text: "Research In Motion" osti "QNX Software Systems" -yhtiön vuonna 2006 ja sai haltuunsa QNX reaaliaikaisen käyttöjärjestelmän.


title: BlackBerry (yritys)

text: Yritys on toiminut nimellä BlackBerry tammikuusta 2013 alkaen.


title: BlackBerry (yritys)

text: Yhtiö ilmoitti syyskuussa 2016 lopettavansa älypuhelimien valmistamisen ja jatkossa ainoastaan lisensoivansa alustaansa muille valmistajille.


title: BlackBerry (yritys)

text: BlackBerry ja Renesas Electronics ovat julkistaneet aikomuksen kehittää itseajavaa autoa perustuen QNX-käyttöjärjestelmään ja -teknologiaan.


title: Uskonto Kroatiassa

text: Kroatian perustuslaki takaa uskonnonvapauden ja uskonnolliset yhdyskunnat ovat sen mukaan yhdenvertaisia lain edessä. Julkiset koulut opettavat uskontoa yhteistyössä valtion kanssa sopimuksen tehneiden yhdyskuntien kanssa, mutta osallistuminen ei ole pakollista.


title: Uskonto Kroatiassa

text: Yhdysvaltain ulkoministeriön teettämän tutkimuksen mukaan noin 85 % kroatialaisista kuuluu roomalaiskatoliseen kirkkoon, 6 % on ortodokseja ja vähemmän kuin 5 % on muslimeita, juutalaisia tai muihin uskontokuntiin kuuluvia.


title: Slash (albumi)

text: Slash on Guns N’ Roses- ja Velvet Revolver-yhtyeistä tunnetun rockmuusikon ja kitaristin Slashin ensimmäinen sooloalbumi. Studioalbumi julkaistiin Yhdysvalloissa 6. huhtikuuta 2010 ja sen tuottivat Kid Rock, Eric Valentine ja Big Chris Flores.


title: Slash (albumi)

text: Albumilla soittaa Slashin itsensä ohella yli neljäkymmentä eri muusikkoa, muun muassa hänen entisen yhtyeensä Guns N’ Rosesin vuoden 1987 "Appetite for Destruction" -albumilla vaikuttanut kokoonpano lukuun ottamatta laulaja Axl Rosea.


title: Slash (albumi)

text: Vuonna 2007 julkaisemassaan omaelämäkerrassa Slash mainitsi suunnittelevansa sooloalbumin nauhoittamista, ja luetteli myös laulajia joiden kanssa haluaisi tehdä yhteistyötä. Hän mainitsi, että albumia työstettäisiin nimellä "Slash & Friends". Tätä nimeä käytettiinkin pitkään albumin työnimenä, mutta myöhemmin se pelkistettiin muotoon "Slash". Kitaristin vaimo Perla kertoi vuotta myöhemmin, että albumilla vierailee muusikkoja Ozzy Osbournesta Fergieen.


title: Slash (albumi)

text: 16. tammikuuta 2010 Slash vieraili National Association of Music Merchantsin radio-ohjelmassa, ja kertoi albumin alustavan julkaisupäivämäärän Yhdysvalloissa olevan 6. huhtikuuta 2010, ja että Roadrunner Records julkaisisi albumin Euroopassa. Muutamia päiviä myöhemmin hän levytti yhdessä Linkin Parkin, Alanis Morissetten ja All-American Rejectsin kanssa kappaleen "Mother Maria" Haitin maanjäristyksen uhrien muistolle. Kappale tuli myöhemmin ladattavaksi yhteisöpalvelu iTunesiin albumin lisäkappaleena.


title: Slash (albumi)

text: 1. helmikuuta 2010 verkkosivusto Ultimate-Guitar.com julkaisi albumin kappalelistan ja kansitaiteen. Pian tämän jälkeen Slash tiedotti levy-yhtiö EMIn julkaisevan albumin Yhdysvalloissa, ja että albumin tiimoilta olisi luvassa myös maailmankiertue.


title: Slash (albumi)

text: Yhdistyneessä kuningaskunnassa albumin julkaisupäivämäärän tiedotettiin olevan 10. toukokuuta 2010, mutta Classic Rock-lehden 1 000 kappaleen rajoitetussa Slashin urasta kertovassa painoksessa levy oli markkinoilla käytännössä kolme päivää aiemmin.


title: Slash (albumi)

text: Singlejulkaisu "By the Sword" (jossa vieraili Wolfmother-yhtyeen Andrew Stockdale) julkaistiin ensi kertaa spinner.com -verkkosivustolla 27. helmikuuta 2010. Kappale julkaistiin digitaalisena singlenä Yhdysvalloissa 6. maaliskuuta ja Yhdistyneessä kuningaskunnassa 28. maaliskuuta 2010.


title: Slash (albumi)

text: 4. maaliskuuta 2010 tiedotettiin, että kappale "Back from Cali", jolla vieraili laulaja Myles Kennedy, tulisi albumille viime hetken lisäyksenä. Näin ollen Kennedystä tuli ainoa vieraileva muusikko, joka esiintyy albumilla enemmän kuin yhdellä raidalla. Samalla Slash julkisti, että hänen entinen yhtyetoverinsa Izzy Stradlin on hänen lisäkseen ainoa muusikko, joka soittaa albumilla kitaraa.


title: Slash (albumi)

text: Slash julkaisi instrumentaalikappaleen "Watch This Dave" uutiskirjeenä 19. maaliskuuta 2010, ja kappaleella vierailevat Nirvana- ja Foo Fighters-yhtyeissä vaikuttanut Dave Grohl ja niin ikään Slashin entinen yhtyetoveri Duff McKagan.


title: Slash (albumi)

text: 23. maaliskuuta 2010 kappaleet "Crucify the Dead" (vierailijana Ozzy Osbourne) ja "Ghost" (vierailijoina Izzy Stradlin ja Ian Astbury) julkaistiin ensisoittoon Amazon.com-verkkosivustolla. Saman päivän aikana kappaleet "Starlight" (vierailijana Myles Kennedy) ja "I Hold On" (vierailijana Kid Rock) olivat ensisoitossa ESPN Radiossa. "I Hold On" esitettiin myös "Havaiji 5-0" -televisiosarjan jaksossa "Malama Ka Aina".


title: Slash (albumi)

text: 26. maaliskuuta 2010 kappaleet "Back from Cali" (vierailijana Myles Kennedy) ja "Beautiful Dangerous" (vierailijana Fergie) ensijulkaistiin Amazonissa. Samana päivänä kappale "Nothing To Say" (vierailijana M. Shadows) julkaistiin ensisoittoon MySpacessa. Seuraavana päivänä kappale "Promise" (vierailijana Chris Cornell) julkaistiin Amazonissa, ja kaksi päivää päivää myöhemmin kappaleet "Gotten" (vierailijana Adam Levine) ja "Doctor Alibi" (vierailijana Lemmy Kilmister) julkaistiin niin ikään Amazonissa.


title: Slash (albumi)

text: 6. huhtikuuta 2010 julkaistiin albumin "Best Buy" -erikoispainos, joka sisältää albumin itsensä lisäksi myös Slash-aiheisen t-paidan. Lisäksi Best Buyn julkaisema digitaalinen erikoisversio sisältää bonuskappaleen "Baby Can't Drive" (vierailijoina Alice Cooper, Nicole Scherzinger, Steven Adler ja Flea) sekä Slashin, Fergien ja Cypress Hillin yhteisversion Guns N’ Roses -klassikosta "Paradise City".


title: Slash (albumi)

text: Suomalaiselle Soundi-musiikkilehdelle antamassaan haastattelussa Slash kertoi, että olisi halunnut pitkäaikaisen ystävänsä, suomalaisrokkari Michael Monroen, vierailemaan albumilla, mutta ei ollut löytänyt Monroelle sopivaa tilaisuutta esiintyä albumilla.


title: Slash (albumi)

text: 18. huhtikuuta 2010 albumi ylitti kultalevyrajan Australiassa.Huomioitavaa:


title: Jason Arnold

text: Jason Arnold on yhdysvaltalainen laulaja. Hän on Hypnogaja-yhtyeen laulaja. Hän on äänittänyt sivuprojektina "Devil May Cry 4" -videopelin soundtrackin nimeltä ”Shall Never Surrender”.


title: Kuka on Timi Lexikon

text: Kuka on Timi Lexikon on suomalaisen rap-artisti Timi Lexikonin vuonna 2006 julkaistu mixtape.


title: Vähät valitan

text: Vähät valitan on Timi Lexikonin esikoisalbumi, joka julkaistiin 2. kesäkuuta 2010 levymerkillä Karma Musiikki. Levyltä julkaistiin single "Reivaa", ja siitä kuvattiin musiikkivideo. Singlen tuotannosta vastaa Saurus -yhtyeestä tuttu Pik3. Myös kappaleesta "Huasteleppa levveemmin" on julkaistu musiikkivideo.


title: Vähät valitan

text:
Albumia varten tehtiin yli 40 kappaletta. 500 Facebook-fanin rajan rikkouduttua Timi Lexikon julkaisi ilmaiseksi ennen kuulemattoman kappaleen "Halusit tätä", jota ei löydy albumilta. Uusi ilmaiskappale julkaistaan aina jokaista 250 uutta fanisivulle liittynyttä jäsentä kohden. Timi Lexikonin kotisivuilla on myös ladattavissa "Reivaa" -kappaleen remix-paketti, joka antaa kenelle tahansa mahdollisuuden tehdä kappaleesta oma remix. Myös muista levyn kappaleista on tulossa remix-paketteja sivuille.
Kappale "Votkapullo" sisältää samplen Tallarin "Uuteen nousuun" -kappaleesta.


title: Clarkin piirikunta (Nevada)

text: Clarkin piirikunta on piirikunta Yhdysvalloissa Etelä-Nevadassa. Se rajoittuu idässä Arizonan ja lännessä Kalifornian osavaltioihin. Piirikunnan asukasluku on vuoden 2010 väestönlaskennan mukaan 1 951 269, joka on noin kaksi kolmasosaa koko Nevadan osavaltion väestöstä. Piirikunnan alueella sijaitsee osavaltion väkirikkain ja kasinoistakin tuttu kaupunki Las Vegas, joka on myös piirikunnan hallinnollinen keskus. Myös piirikunta itsessään on erittäin suosittu turistikohde yli 150 000 hotelli- ja motellihuoneella. Las Vegas Strip, joka on monen maailmankuulun hotelli-kasinon koti, ei kuulu vastoin yleistä luuloa Las Vegasin kaupunkiin, vaan sijaitsee pääosin Clarkin piirikunnan epäitsenäisten asutuskeskusten (), Paradisen ja Winchesterin, alueilla ollen suoraan piirikunnan hallinnon alaisuudessa. Hyvin pieni osa Stripistä ulottuu myös Enterprisen epäitsenäiselle alueelle sekä Las Vegasin kaupunkiin. Itse asiassa Stratosphere Las Vegas Stripin pohjoispäässä on ainoa hotelli-kasino, joka sijaitsee Las Vegasin kaupungin alueella.


title: Clarkin piirikunta (Nevada)

text: Clarkin piirikunta on perustettu 5. helmikuuta 1909 jakamalla Lincolnin piirikunta.


title: Rømme

text: Rømme on hapankermaa ja ranskankermaa muistuttava täyteläinen norjalainen maitotuote. Rømme valmistetaan joko täysmaidon ja kerman sekoituksesta tai kermasta, ja se sisältää 10–35 prosenttia rasvaa. Rasvaisinta on perinteinen seterrømme, jota käytetään rømmegrøtin valmistamiseen. Kevyempi lettrømme sisältää yleensä 20 prosenttia rasvaa mutta ei sovellu kuumennettavaksi.


title: Rømme

text: Rømmen ja ranskankerman suurin ero on se, ettei rømmea ranskankerman tapaan homogenoida. Tämän vuoksi se ei sovellu keittämiseen.


title: They Don’t Care About Us

text: They Don't Care About Us on Michael Jacksonin neljäs single, joka julkaistiin "HIStory"-albumilta vuonna 1996.


title: They Don’t Care About Us

text: Jackson on säveltänyt ja sanoittanut kappaleen. Kappaleesta tehtiin kaksi musiikkivideota, jotka ohjasi Spike Lee. Ensimmäinen julkaistu musiikkivideo kuvattiin Rio de Janeirossa sekä Salvadorissa ja toinen yhdysvaltalaisessa vankilassa.


title: They Don’t Care About Us

text: U.S. and Japan Single


title: They Don’t Care About Us

text: Austrian Single


title: They Don’t Care About Us

text:
-Cd puoli:
-Dvd puoli:


title: Grand établissement

text: Grands établissements on Ranskassa korkeampia valtiollisia oppilaitoksia tarkoittava järjestelmä. Niitä pidetään arvostetuimpina tieteen ja tutkimuksen laitoksina, jotka asettuvat tavallisten yliopistojen yläpuolelle. Niihin kuuluvat:


title: Grandes écoles

text: Grandes écoles ovat ranskalaisia yliopistoja, jotka ovat olemassa maan muun korkeakoululaitoksen rinnalla. Nämä yliopistot ovat erikoistuneet teknisiin tieteisiin, talouteen tai humanistisiin tieteisiin, ja ne ovat yleensä omalla alallaan arvostetuimpia. Ne ovat suuntautuneet erityisesti perustutkimukseen, kun taas "grand établissement" -laitoksilla on vastaava asema tutkimuksessa ja tutkijakoulutuksessa.


title: Grandes écoles

text: Yleensä "grandes écoles" -korkeakoulujen pääsyvaatimukset ovat hyvin korkeat, ja niihin kuuluu sekä suullinen että kirjallinen osuus. Ylioppilastutkinnon suoritettuaan monet käyttävät ainakin yhden välivuoden sisäänpääsykokeisiin valmistautumiseen. Opiskelijat nousevat yleensä Ranskan yhteiskunnassa johtotehtäviin.


title: Grandes écoles

text: Esimerkkejä oppilaitoksista:


title: Hirvensalmen vaakuna

text: Hirvensalmen vaakuna on Hirvensalmen kunnan tunnus, ja se on aiheeltaan puhuva vaakuna.


title: Hirvensalmen vaakuna

text: Vaakunan selitys on ”kultakentässä musta, kävelevä hirvi, kaviot punaiset.” Hirvi tosin on sorkkaeläin eikä sillä ole kavioita. Vaakunan on suunnitellut Gustaf von Numers, ja Hirvensalmen kunnanvaltuusto hyväksyi sen kokouksessaan 22. joulukuuta 1952. Sisäasiainministeriö vahvisti vaakunan käyttöön 20. huhtikuuta 1953.


title: Pattijoen vaakuna

text: Pattijoen vaakuna oli Pattijoen kunnan tunnus. Vaakunan aiheen sininen palkki viittaa saman nimiseen jokeen ja kaurakimppu maatalouteen.


title: Pattijoen vaakuna

text: Vaakunan selitys on ”hopeakentässä sininen palkki, jossa kultainen kauran röyhy.” Vaakunan on suunnitellut Gustaf von Numers, ja Pattijoen kunnanvaltuusto hyväksyi sen kokouksessaan 12. joulukuuta 1967. Sisäasiainministeriö vahvisti vaakunan käyttöön 15. huhtikuuta 1968.


title: Pattijoen vaakuna

text: Vaakuna jäi epäviralliseksi kotiseutuvaakunaksi 2003 Pattijoen liityttyä Raahen kaupunkiin.


title: Eurooppatie E30

text: E30 eli Eurooppatie 30 on noin 6000 kilometriä pitkä eurooppatie, joka johtaa Irlannin Corkista Venäjän Omskiin. E30 on yksi tärkeimmistä valtaväylistä Keski-Euroopan ja Venäjän välillä.


title: Eurooppatie E30

text: Eurooppatien E30 reitti kulkee seuraavien valtioiden ja kaupunkien kautta:Lauttayhteys Irlannin Rosslaresta Ison-Britannian Fishguardiin ajetaan noin kahdesti päivässä ja lauttamatka kestää noin 3 tuntia.


title: Eurooppatie E30

text: Yhdistyneessä kuningaskunnassa käytetään paikallista valtatiemerkintää, joten E30:ta ei ole merkitty erikseen eurooppatieksi. Eurooppatie 30 kulkee noudattaen valtateitäRahtiliikenteen lautat lähtevät Felixtowesta, mutta matkustajaliikenteen lautat kulkevat Harwichista kohti Alankomaiden Hoek van Hollandia.Saksan läpi euroopatie E30 kulkee moottoritienä, jotka on numeroitu paikallisen valtatienumeroinnin mukaisesti:


title: Eurooppatie E30

text: Puolassa E30:n reitti seuraa lännestä saavuttaessa ensin valtatietä 2, sitten moottoritietä A2 ja myöhemmin jälleen valtatietä 2. Świebodzinin ja Łódźin välinen moottoritie A2 on osaksi maksullinen, eli matkan varrella on suoritettava tienkäyttömaksu. Puolan rajan jälkeen eurooppatie E30 jatkuu valkovenäläisenä moottori- ja valtatienä M1. Valtatie on nelikaistainen ja reitillä on muutamia tietullipisteitä, jossa ulkomaalaisessa rekisterissä olevilta ajoneuvoilta peritään tietulli. Valtatien varrelle osuvat: Eurooppatie E30 saapuu lännestä, ohittaa Smolenskin pohjoispuolitse ja jatkaa Moskovaan saakka valtatienä/moottoritienä M1. Moskovasta reitti jatkuu kaakkoon M5-valtatietä Kolomnan ja Rjazanin suuntaan, ja sitten itään kohti Samaraa. Moskovasta lähtevä valtatie M5 tunnetaan myös nimellä Uralin valtatie. Samarasta tämä eurooppatie 30 jatkaa itäkoilliseen Ufan eteläpuolitse ja edelleen Tšeljabinskiin. Tšeljabinskin itäpuolella eurooppatie seuraa M51 valtatietä itään Kurganiin, Kazakstanin rajan yli Petropavliin ja edelleen takaisin Venäjän puolelle kohti Omskia. Tärkeimmät kaupungit reitin varrella ovat:


title: Maurice Halbwachs

text: Maurice Halbwachs (11. maaliskuuta 1877 Reims, Ranska – 16. maaliskuuta 1945) oli ranskalainen filosofi ja sosiologi, joka on luonut käsitteen kollektiivinen muisti.


title: Maurice Halbwachs

text: Halbwachs opiskeli École Normale Supérieuressa. Hän opiskeli filosofiaa Henri Bergsonin oppilaana ja sai tältä hyvin paljon vaikutteita. Myöhemmin hän jatkoi opintojaan Saksassa Göttingenin yliopistossa ja luetteloi Leibnizin tuotantoa. Palattuaan Ranskaan hän tutustui Émile Durkheimiin ja kiinnostui sosiologiasta. Hänestä tuli L'Année Sociologiquen toimittajakunnan jäsen, ja yhdessä François Simiandin kanssa hän vastasi tilastotieteen ja taloustieteen osastosta. Hän palasi 1909 Berliiniin opiskelemaan marxismia.


title: Maurice Halbwachs

text: Ensimmäisen maailmansodan jälkeen hänestä tuli  Strasbourgin yliopiston sosiologian ja pedagogiikan professori kymmeneksi vuodeksi, ja sen jälkeen hän siirtyi vierailevaksi professoriksi Chicagon yliopistoon, josta hänet kutsuttiin Sorbonneen 1935. Hän opetti sosiologiaa ja työskenteli Marcel Maussin kanssa, ja hän toimitti julkaisua "Annales de Sociologie", joka oli "L'Année Sociologiquen" seuraaja. Vuonna 1944 hänelle myönnettiin Ranskan korkeimpiin kuuluva kunnianosoitus, tuoli Collège de Francessa. Saksan miehitettyä Pariisin Halbwachs pidätettiin, ja hän joutui Buchenwaldiin, jossa hän kuoli 1945 punatautiin.


title: Arashi (yhtye)

text: Arashi (, ’myrsky’) on vuonna 1999 debytoinut japanilainen poikabändi, joka toimii idolitehdas Johnny & Associatesin alaisuudessa. Se on yksi maan suosituimmista idoliryhmistä. Viisijäsenisen yhtyeen jäsenet ovat Kazunari Ninomiya, Jun Matsumoto, Masaki Aiba, Shō Sakurai ja Satoshi Ōno. Vuonna 2014 Arashi oli myynyt yli 20 miljoonaa singleä.


title: Arashi (yhtye)

text: Musiikin lisäksi yhtye ja sen jäsenet ovat esiintyneet televisiossa ja ääninäyttelijöinä. 2010-luvulla Arashi isännöi usean vuoden ajan NHK:n Kōhaku-utagassen -musiikkiohjelmaa.


title: Andienkrassi

text: Andienkrassi ("Lepidium meyenii"), myös maca ja perun ginseng , on krassien ("Lepidium") sukuun ja ristikukkaisten ("Brassicaceae") heimoon kuuluva, ravinteikkaana pidetty juurikasvi. Macaa on käytetty kasvin kotimaassa Perussa tuhansia vuosia.


title: Andienkrassi

text: Maca on ns. adaptogeeni, jonka on väitetty lisäävän kehon suorituskykyä ja kestävyyttä. Kasvin on katsottu sisältävän mm. 18 aminohappoa, erilaisia kasvisteroleja ja runsaasti mineraaleja. Ns. superruokavaliota noudattavat uskovat, että maca toimii hormonitoiminnan tasapainottajana kummallakin sukupuolella. Macan epäillyt vaikutukset seksuaalisen halukkuuden lisääntymiseen tunnetaan Perun vanhoissa kulttuureissa. Sen suosio on lisääntynyt räjähdysmäisesti länsimaissa viimeisen kymmenen vuoden aikana muun uskomuslääkinnällisen harrastuksen mukana. Uskomuslääkintää harrastavien tutkimuksissa sekä eläimillä että ihmisillä tämän juuren on todettu mm. lisäävän siemennesteen määrää ja laatua, mikä selittänee sen vahvaa osittain sepitettyä historiaa afrodisiakkina.


title: Goji-marja

text: Susimarja eli goji-marja on nimitys kahden pukinpensaiden sukuun kuuluvan lajin, pukinpensaan eli aitapukinpensaan ("Lycium barbarum") ja kiinanpukinpensaan ("Lycium chinense") marjoille, joilla on pitkä historia ravintona ja lääkekasvina Itä-Aasiassa, varsinkin läntisessä Kiinassa, kuten Tiibetissä. Lajit kasvavat alkuperäisinä Itä-Aasiassa.


title: Goji-marja

text: Nimi goji-marja on otettu käyttöön vasta 2000-luvun alussa. Tämä nimi tulee englannin kielen ja kenties joidenkin kiinalaisten murteiden välityksellä kiinan kielen sanasta 枸杞 [gǒuqǐ], joka suomalaisilla aakkosilla ääntyisi lähinnä "gou´thsi". Marjasta on käytetty Suomessa myös pitkään nimeä susimarja, joka vastaa englannin alkuperäisempää nimeä "wolfberry". Kiinankielisellä nimellä ei ole merkitystä, jonka voisi kääntää.


title: Goji-marja

text: Marja sisältää runsaasti antioksidantteja, muun muassa karotenoideja ja flavonoideja. Se sisältää myös polysakkarideja (23 %), 21 hivenainetta, vitamiineja (varsinkin B-ryhmän) ja 18 aminohappoa. Marjan painosta 10–14 % on proteiinia.


title: Goji-marja

text: Kuivattua goji-marjaa markkinoidaan superruokana, sitä myydään myös jauheena ja mehuna.


title: Goji-marja

text: Vuosina 2009–2010 suurin osa Tullilaboratoriossa tutkituista susimarjaeristä ylitti silloin sallitut torjunta-ainepitoisuudet, ja ne hylättiin. Vuonna 2010 EU-lakia kuitenkin muutettiin niin, että susimarja luokiteltiin tomaatiksi, jolle sallitaan suuremmat raja-arvot. Luokitusmuutoksen jälkeen Suomeen tuodut susimarjaerät ovat olleet uusien raja-arvojen puitteissa.


title: James Dunn

text: James Howard Dunn (2. marraskuuta 1901 New York, New York – 3. syyskuuta 1967 Santa Monica, Kalifornia) oli yhdysvaltalainen näyttelijä.


title: James Dunn

text: Hän aloitti uransa vaudevillenäyttelijänä. Hän aloitti elokuvauransa 1920-luvun lopussa. Hän loi laajan uran niin elokuvissa kuin myöhemmin televisiossakin. Vuonna 1934 hän näytteli peräti neljässä elokuvassa Shirley Templen kanssa. Hän sai parhaan miessivuosan Oscarin elokuvasta "Brooklynissä kasvoi puu" (A Tree Grows in Brooklyn, 1945). Hän keskittyi 1950- ja 1960-luvuilla luomaan uraa lähinnä televisiossa. Hän on saanut urastaan kaksi tähteä Hollywood Walk of Famelle, toisen elokuvista ja toisen televisiosta.


title: James Dunn

text: James Dunn oli naimisissa kolme kertaa, joista viimeinen avioliitto kesti hänen kuolemaansa saakka. Lapsia hänellä ei tiettävästi kuitenkaan ollut. Hän kuoli 65-vuotiaana mahaleikkauksesta seuranneisiin komplikaatioihin.


title: Barry Fitzgerald

text: Barry Fitzgerald (10. maaliskuuta 1888 Dublin, Irlanti – 14. tammikuuta 1961 Dublin, Irlanti) oli irlantilainen teatteri-, elokuva- ja televisionäyttelijä. Hän loi Hollywoodissa menestyksekkään uran näytellen muun muassa elokuvissa "Hätä ei lue lakia" (1938), "Vaarallisilla vesillä" (1940), "Vihreä oli laaksoni" (1941), "Kulje tietäni" (1944), "Eikä yksikään pelastunut" (1945), "Alaston kaupunki" (1948) ja "Vaitelias mies" (1952). Hän voitti sekä parhaan miessivuosan Oscar-palkinnon että parhaan miessivuosan Golden Globen elokuvasta "Kulje tietäni".


title: Barry Fitzgerald

text: Hänen ensimmäinen elokuva ilmestyi vuonna 1924 Isossa-Britanniassa. Kokopäiväiseksi näyttelijäksi hän ryhtyi kuitenkin vasta vuonna 1929. Seuraavana vuonna hän näytteli Alfred Hitchcockin ohjaamassa elokuvassa "Juno ja riikinkukko" (1930). Hänen ensimmäinen Hollywood-elokuva oli John Fordin ohjaama "Vallankumouksen pyörteissä" (1936).


title: Barry Fitzgerald

text: Fitzgerald muutti vuonna 1959 takaisin Irlantiin, missä kuoli sydänkohtaukseen 72-vuotiaana vuonna 1961. Hän on saanut urastaan kaksi tähteä Hollywood Walk of Famelle, toisen elokuvista ja toisen televisiosta. Irlannissa julkaistiin hänen syntymänsä satavuotispäivän kunniaksi postimerkki vuonna 1988.


title: Mestarien liigan kausi 2010–2011

text: Mestarien liigan kausi 2010–2011 oli Mestarien liigan 19. kausi ja Euroopassa pelattavan jalkapallocupin 56. kausi. Loppuottelu pelattiin Lontoossa Wembley Stadiumilla 28. toukokuuta 2011 Barcelonan ja Manchester Unitedin välillä, joka päättyi espanjalaisseuran 3–1-voittoon.


title: Mestarien liigan kausi 2010–2011

text: Internazionale lähti kauteen hallitsevana mestarina.


title: Mestarien liigan kausi 2010–2011

text:
Kaikki turnaukseen liittyvät arvonnat suoritettiin UEFA:n pääkonttorissa Nyonissa, Sveitsissä, ellei toisin ilmoitettu.
Ensimmäiset osaottelut pelattiin 29. ja 30. kesäkuuta 2010. Toiset osaottelut pelattiin 6. ja 7. heinäkuuta 2010.Ensimmäiset osaottelut pelattiin 13. ja 14. heinäkuuta 2010. Toiset osaottelut pelattiin 20. ja 21. heinäkuuta 2010.


title: Mestarien liigan kausi 2010–2011

text:
Kolmas karsintakierros on jaettu kahteen osioon: mestarien karsintaan ja hyvin sijoittuneiden karsintaan. Ensimmäiset osaottelut pelattiin 27. ja 28. heinäkuuta 2010. Toiset osaottelut pelattiin 3. ja 4. elokuuta 2010.
!colspan="6"|Mestarien karsinta


title: Mestarien liigan kausi 2010–2011

text: !colspan="6"|Hyvin sijoittuneiden karsinta


title: Mestarien liigan kausi 2010–2011

text:
Karsintojen play-off -kierros on jaettu kahteen osioon: mestarien karsintaan ja hyvin sijoittuineiden karsintaan. Ensimmäiset osaottelut pelattiin 17. ja 18. elokuuta 2010. Toiset osaottelut pelattiin 24. ja 25. elokuuta 2010.
!colspan="6"|Mestarien karsinta


title: Mestarien liigan kausi 2010–2011

text: Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät UEFA Europa Leaguen kauden 2010–2011 ensimmäiselle pudotuspelikierrokselle ja neljänneksi sijoittuvat putoavat pois.


title: Mestarien liigan kausi 2010–2011

text: Ensimmäistä kertaa lohkovaiheessa esiintyvät Bursaspor, Hapoel Tel Aviv, Braga, Tottenham, Twente ja Žilina.


title: Mestarien liigan kausi 2010–2011

text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: Mestarien liigan kausi 2010–2011

text: Kahdeksasta lohkoista kaksi parasta eli yhteensä 16 joukkuetta selviytyi pudotuspeleihin. Kaikki ottelut, paitsi finaali, pelataan kaksiosaisena. Joukkueet pelaavat toisiaan vastaan kotona ja vieraissa. Ensimmäiselle kierrokselle samaan ottelupariin ei voi päästä arvonnasta kahta joukkuetta samasta maasta tai lohkosta.


title: Mestarien liigan kausi 2010–2011

text: Ensimmäisen pudotuspelikierroksen arvonta suoritettiin 18. joulukuuta 2010. Ensimmäiset osaottelut pelattiin 15./16. ja 22./23. helmikuuta 2011. Toiset osaottelut pelattiin 8./9. ja 15./16. maaliskuuta 2011.


title: Mestarien liigan kausi 2010–2011

text: Puolivälieräparien arvonta suoritettiin 18. maaliskuuta 2011. Ensimmäiset osaottelut pelattiin 5. ja 6. huhtikuuta 2011. Toiset osaottelut pelattiin 12. ja 13. huhtikuuta 2011.


title: Mestarien liigan kausi 2010–2011

text: Ensimmäiset osaottelut pelattiin 26. ja 27. huhtikuuta 2011. Toiset osaottelut pelattiin 3. ja 4. toukokuuta 2011.


title: Mestarien liigan kausi 2010–2011

text: Loppuottelu pelataan Lontoossa Wembley Stadiumilla 28. toukokuuta 2011.


title: Mestarien liigan kausi 2010–2011

text: Parhaat maalintekijät Mestarien liigan kaudella 2010–2011 (vain lohkovaihe ja pudotuspelit):


title: Harold Russell

text: Harold John Russell (14. tammikuuta 1914 North Sydney, Nova Scotia, Kanada - 29. tammikuuta 2002 Needham, Massachusetts, Yhdysvallat) oli kanadalais-yhdysvaltalainen toisen maailmansodan veteraani, josta tuli ensimmäinen Oscar-palkinnon voittanut amatöörinäyttelijä. Hän on myös ainoa, joka on voittanut kaksi Oscar-palkintoa samasta roolista.


title: Harold Russell

text: Harold Russell syntyi Kanadassa, mutta muutti perheensä kanssa Massachusettsiin Yhdysvaltoihin vuonna 1933. Hän liittyi armeijaan heti Japanin hyökättyä Pearl Harboriin. Hän menetti molemmat kätensä sodassa. Toivuttuaan hän opiskeli Bostonin yliopistossa ja esiintyi armeijan sotaveteraanien kuntoutuksesta kertovassa elokuvassa "Diary of a Sergeant".


title: Harold Russell

text: William Wyler näki elokuvan ja halusi Russellin Homer Parrishin rooliin elokuvaan Parhaat vuodet (1946). Harold Russell voitti roolistaan parhaan miessivuosan Oscar-palkinnon. Hän sai roolistaan myös Kunnia-Oscarin, koska hänen roolityönsä sanottiin tuovan toivoa ja rohkeutta sotaveteraanien elämään. Hän voitti myös erikois-Golden Globen parhaana amatöörinäyttelijänä.


title: Harold Russell

text: Parhaiden vuosien jälkeen hän näytteli parissa elokuvassa; "Ratkaisu" (Inside Moves, 1980) ja "Dogtown" (1997), minkä lisäksi hän pariin otteeseen vieraili televisiosarjoissa. Hän kirjoitti kaksi omaelämäkertaa; "Victory in My Hands" (1949) ja "The Best Years of My Life" (1981). Hän on saanut elokuvaurastaan tähden Hollywood Walk of Famelle.


title: Harold Russell

text: Harold Russell oli naimisissa Rita Russell-Nixonin kanssa aina vuodesta 1944 tämän kuolemaan 1978 asti. Haroldilla ja Ritalla oli yhteinen lapsi, jonka lisäksi perheeseen kuului poika vaimon aiemmasta avioliitossa. Vuonna 1981 Harold meni naimisiin Betty Marshallin kanssa, ja tämä avioliitto kesti aina Haroldin kuolemaan asti. Harold kuoli sydänkohtaukseen 88-vuotiaana.


title: Kellokosken Alku

text: Kellokosken Alku Ry on perustettu 1926 (Woimistelu ja Urheiluseura Alku) ja toiminut kautta historiansa yleisseurana. Seurassa on harrastettu mm. yleisurheilua, hiihtoa, voimistelua, painia, nyrkkeilyä, pesäpalloa, pyöräilyä, jalkapalloa, lentopalloa, koripalloa, jääpalloa, pöytätennistä, uintia, suunnistusta, painonnostoa, jääkiekkoa ja salibandyä.


title: Kellokosken Alku

text:
Seurassa on noin 400 aktiiviharrastajaa. Jalkapallopuolella toimii 7 juniorijoukkuetta, 4 miesten joukkuetta ja jalkapallokoulu. Jääkiekon puolella on 5 juniorijoukkuetta (joista 2 tyttöjoukkuetta) ja miesten edustusjoukkue sekä miesten harraste- eli Köppäkiekko.
KelA on osakkaana Kellokosken jäähalliyhtiössä ja Järvenpään Fortum-hallissa. Lisäksi seuralla on talkoovoimin ylläpidettävä kesänviettopaikka Rääveli Heinolassa, mitä seuran jäsenet voivat vuokrata käyttömaksua vastaan. Kaikkien ikäryhmien joukkueissa noudatetaan lajiliittojen sääntöjä ja huomioidaan lajiliittojen antamat suositukset. KelA on jääkiekon sinettiseura.


title: Kellokosken Alku

text: Kellokosken Alun miesten jalkapallojoukkue pelasi Suomen Palloliiton Uudenmaan piirin kolmannen divisioona lohkossa kauden 2018.


title: Los Tapiolas Kings

text: Los Tapiolas Ice Kings on Espoon Tapiolasta oleva jääkiekkoseura.


title: PEPO Hockey

text: PEPO Hockey (PEPO HC) on lappeenrantalainen jääkiekkoseura, jonka edustusjoukkue pelaa Suomen neljänneksi korkeimmalla sarjatasolla 2. divisioonassa.


title: PEPO Hockey

text: Historiansa 39 ensimmäistä vuotta PEPO kuului vuonna 1958 perustetun Uus-Lavolan Peli-Poikien alaisuuteen kunnes jääkiekkotoiminta erosi omaksi seurakseen. PEPO Hockey ry rekisteröitiin 18. kesäkuuta 1999.


title: PEPO Hockey

text: PEPO pelasi kaudet 2002–2004 kolmanneksi korkeimmalla sarjatasolla Suomi-sarjassa. Ensimmäisellä kaudella se ylsi sarjan pudotuspeleihin, jossa se hävisi Diskokselle ja jäi ulos Mestiksen nousukarsinnoista. Jälkimmäisellä kaudella se säilytti sarjapaikkansa karsintojen kautta, mutta päätti lopulta luopua paikasta ja jatkaa toimintaa 3. divisioonassa, josta se on sittemmin noussut 2. divisioonaan.


title: PEPO Hockey

text: PEPOn tunnetuin kasvatti on SaiPassa, Jokereissa ja Jokipojissa SM-liigaa pelannut Ossi Lairi. Monet edustusjoukkueen pelaajista ovat kaupungin suuremman seuran SaiPan entisiä junioreita. PEPOlla itsellään on edustusjoukkueen lisäksi kolme juniorijoukkuetta.


title: Celebration (Uriah Heepin albumi)

text: Celebration on Uriah Heepin 22. studioalbumi, joka julkaistiin 26. lokakuuta 2009. Se juhlisti yhtyeen 40-vuotista uraa ja sisälsi uusia studioversioita yhtyeen klassikkokappaleista. Mukana oli myös kaksi uutta kappaletta, ”Only Human” ja ”Corridors of Madness”.


title: Celebration (Uriah Heepin albumi)

text:
Albumista julkaistiin myös erikseen "Deluxe Edition", joka sisältää "Live at Sweden Rock Festival 2009" -DVD:n. Lisäksi julkaistiin "Collector's Edition", joka sisältää studio-CD:n lisäksi 7"-singlen kitaristi Mick Boxin nimikirjoituksella.
A-puoli
B-puoli


title: Domingo Cisma

text: Domingo Cisma González (s. 9. helmikuuta 1982 Sevilla, Espanja) on espanjalainen jalkapalloilija. Hän on viimeksi edustanut Espanjan Primera Divisiónissa pelaavaa Atlético Madridia ja on pelipaikaltaan vasen laitapuolustaja.


title: Domingo Cisma

text: Aloitettuaan ammattilaisuransa Cisma pelasi alempien sarjatasojen joukkueissa Ayamontessa ja Atlético Madridin reservijoukkueessa. Kaudeksi 2005–2006 hän siirtyi Almeríaan. Hän pelasi toisella kaudellaan 20 ottelua ja teki niissä yhden maalin, kun joukkue nousi kauden päätteeksi maan pääsarjaan Primera Divisióniin.


title: Domingo Cisma

text: Heinäkuussa 2008 Cisma siirtyi kauden kestävällä lainasopimuksella juuri pääsarjaan nousseeseen Numanciaan. Hän teki ensimmäisen maalinsa pääsarjassa 26. lokakuuta 2008 ottelussa Racing Santanderia vastaan.


title: Domingo Cisma

text: 18. toukokuuta 2010 hän teki sopimuksen Racing Santanderin kanssa. Elokuussa 2012 Cisma solmi vuoden mittaisen sopimuksen Atlético Madridin kanssa. Atlético riveissä hän voitti Espanjan Cupin. Kauden päätyttyä seura ei tarjonnut Cismalle uutta sopimusta.


title: Francesco Gavazzi

text: Francesco Gavazzi (s. 1. elokuuta 1984 Morbegno, Sondrion maakunta, Italia) on italialainen maantiepyöräilijä, joka edustaa UCI Continental Circuits -tasolla kilpailevaa Androni–Sidermec–Bottecchia -joukkuetta. Ammattilaisuransa alkuvuodet, 2007–2011, hän edusti Lampre-ISD-tallia, 2012–2014 Astana Teamia ja 2015 Southeast Pro Cycling Teamia. Ensimmäisen ProTour-tason voittonsa hän saavutti Baskimaan ympäriajon kolmannella etapilla 2010. Espanjan ympäriajossa 2011 hän voitti Nojaan päättyneen 18. etapin kukistettuaan loppukirissä irtiottokumppaninsa Kristof Vandewallen.


title: Francesco Gavazzi

text: Lähde: Cycling Archives, Pro Cycling Stats


title: King Kong vs Godzilla

text: King Kong vs Godzilla on japanilainen tieteiselokuva. Se on King Kong ja Godzilla -elokuvista kolmanneksi vanhin elokuva. Elokuva on "King Kong Escapes" -elokuvan ohella ainoa japanilainen King Kong -elokuva.


title: King Kong vs Godzilla

text: Ensin tutkimusryhmä löytää merellä sijaitsevan Faro islandin ja menee sinne.


title: King Kong vs Godzilla

text: Samaan aikaan amerikkalainen sukellusvene Seahawk juuttuu kiinni jäävuoreen. Valitettavasti tämän saman jäävuoren sisällä on mutanttidinosaurus, Godzilla. Sitten pelastushelikopteri lentelee jäävuoren yllä, samaan aikaan kun Godzilla kaivautuu vuoren sisältä. Sen jälkeen Godzilla ui kohti Japanin rannikkoa.


title: King Kong vs Godzilla

text: Sillä välin Faro Islandilla jättiläismustekala hyökkää erään heimon kotikylään. Sitten vapautuu jättiläisgorilla, King kong, ja se saapuu kylään taistelemaan ja voittaa mustekalan. Sitten Kong juo punaista marjamehua ja nukahtaa. Kun Kong nukkuu, se laitetaan lautalle ja viedään kohti Japania taistelemaan Godzillan kanssa.


title: Angiogeneesi

text: Angiogeneesi eli verisuonten uudismuodostus. Se saa alkunsa solujen hapenpuutteesta eli hypoksiasta, jolloin solut tuottavat verisuonten endoteelin kasvutekijää (VEGF).


title: Kontupiste

text: Kontupiste on Helsingin kaupungin Sosiaali- ja terveystoimialan ylläpitämä tietotekniikkapiste Kontulan ostarilla. Kontupiste oli aiemmin osa Kulttuuriraidetta, jossa pyrittiin luomaan itäisen metroradan varrelle omaehtoista kulttuuritoimintaa. Kontupiste tarjaa Mellunkylän alueen asukkaille neuvontaa ja opastusta tietotekniikassa sekä monipuolista kulttuuria. Se oli pitkään esimerkki projektista, jossa EU-hankkeesta kehityttiin pysyväksi toiminnaksi. Kuukausittainen kävijämäärä on noin 3 500.


title: Kontupiste

text: Vuonna 2010 Kontupiste muutti uusiin tiloihin Kontulataloon, jossa toimii myös sosiaaliviraston matalan kynnyksen oleskelutila Symppis ja Kontukeskus ry:n asukastila Wanha Posti. Uuden Kontupisteen suunnitteli vuoden 2008 sisustusarkkitehdiksi valittu Esa Vesmanen.


title: Kontupiste

text: Kontupisteessä oli vuoteen 2016 saakka vaihtuvia taidenäyttelyjä, ja siellä saattoi osallistua tietotekniikkakursseille ja mediatyöpajoihin. Vuonna 2010 Kontupisteen tunnetuimmat taidenäyttelyt olivat Rakel Liekin "Ylisöpö" ja Milla Paloniemen "Kiroileva siili". Kontupisteessä toimii PC Tohtori -palvelu, joka auttaa asiakkaiden omiin kannettaviin tietokoneisiin liittyvissä ongelmissa.


title: Kontupiste

text: Kontupiste kuului Lasipalatsin Mediakeskuksen ohjaaman Fotorally-projektin toimipaikkoihin. Kontupisteestä sai neuvoja ja apua kuvien lisäämiseksi eurooppalaiseen kuvakokoelmaan. Valokuvaaja Eeva Rista kartoitti vuosina 2003–2006 Kontupisteessä Albumit auki -tietokantaa. Albumit auki -arkisto tallettaa edelleen vanhoja dia- ja valokuvia kansalliseksi levinneeseen arkistoon Kontupisteessä.


title: Kontupiste

text: Kontupiste on perustettu EU:n Urban-yhteisöaloiteohjelmassa. EU-hankkeen päätyttyä tilaa toiminnalle vuokrasi Helsingin Kulttuurikeskus vuoden 2012 loppuun asti. Vuonna 2013 Kontupisteen ja koko Kontulatalon tilat on vuokrannut Helsingin kaupungin sosiaali- ja terveysvirasto. Vuodesta 2016 eteenpäin Sosiaali- ja terveystoimiala on tuottanut Kontupisteen toiminnan kokonaisuutena.


title: Kontupiste

text: Digisyrjäytymisestä ja kaupunkilaisten tietoyhteiskuntataitojen tasosta kirjoitettiin paljon vuodenvaihteessa 2012-2013.


title: Kontupiste

text: Tärkeimpiin vuosittaisiin omiin tuotantoihin vuosina 2003-2016 kuului Animaatiojoulukalenteri, joka on näytettiin joka joulukuussa sekä Lasipalatsin aukiolla että Kontulan ostarin aukiolla. Vuonna 2010, 2011 ja 2012 Animaatiojoulukalenterin toteutuksesta huolehti mediataideyhdistys m-cult. Animaatioiden tekijöinä on alueen lapsia.


title: Kontupiste

text: Vuosina 2013-2016 Kontupisteessä toimi Suomen valokuvataiteen museon kanssa tuotettu yhteistyö, Galleria Kontupiste. Kontupisteen näyttelytilaan tuotettiin näyttelyjä valokuvataiteenmuseon aineistosta ja kaupunkilaiset toimivat näyttelyiden kuraattoreina.


title: Staffan Strand

text: Bo Staffan Strand (s. 18. huhtikuuta 1976 Upplands Väsbyn kunta, Ruotsi) on entinen ruotsalainen korkeushyppääjä. Hän lopetti urheilu-uransa kesällä 2008.


title: Patamo

text: Patamo voi tarkoittaa seuraavia:


title: HMS Dasher (D37)

text: HMS Dasher (D37, alun perin BAVG-5) oli Yhdysvalloissa rakennettu Avenger-luokan saattuetukialus, joka siirrettiin Kuninkaallinen laivaston käyttöön vuokraus- ja lainaussopimuksen nojalla toisessa maailmansodassa.


title: HMS Dasher (D37)

text: Aluksen köli laskettiin 14. maaliskuuta 1940 Sun Shipbuilding and Drydock Companyllä kauppalaiva "Rio de Janeirona". Se laskettiin vesille 12. huhtikuuta 1941, minkä jälkeen Yhdysvaltain laivasto lunasti 20. toukokuuta aluksen "AVG-5":nä (tai "BAVG-5":nä). Alus siirrettiin muutostöitä varten Tietjen & Langille, joka toimitti 1. heinäkuuta 1942 Hobokenin laivastontelakalla Pennsylvaniassa aluksen Yhdysvaltain laivastolle. Alus siirrettiin Kuninkaalliselle laivastolle, joka otti aluksen palveluskäyttöön 2. heinäkuuta 1942 nimellä "HMS Dasher".


title: HMS Dasher (D37)

text: Testattaessa satamassa aluksen moottoreita "HMS Dasher" syttyi tuleen, minkä vuoksi se palautettiin telakalle korjattavaksi. Alus palasi palvelukseen elokuussa, minkä jälkeen sille siirrettiin neljä Fairey Swordfish -torpedokonetta ennen merelle lähtöä. Alus purjehti Halifaxiin liittyäkseen Britteinsaarille matkaavaan saattueeseen HX207.


title: HMS Dasher (D37)

text: "HMS Dasher" lähti 30. elokuuta Halifaxista osana saattuetta HX205. Alus erkani 11. syyskuuta saattueesta sen saavuttua määränpäähänsä. Se jatkoi matkaansa Clydeen telakalle, jossa se varustettiin saattueiden suojaamiseen tarvittavalla kalustolla.


title: HMS Dasher (D37)

text: "HMS Dasher" määrättiin lokakuussa tukemaan Pohjois-Afrikan maihinnousua. Alukselle siirrettiin 15. lokakuuta 12 Hawker Sea Hurricanea sekä 804 ja 891 laivueiden henkilöstö. Se aloitti 27. lokakuuta matkansa saattueen mukana Gibraltarille, jossa se liittyi keskiseen maihinnousuosastoon. Osaston muut alukset olivat "HMS Biter", "HMS Argus", "HMS Largs", "HMS Aurora" ja "HMS Jamaica".


title: HMS Dasher (D37)

text: "HMS Dasher" kuljetti operaation päätyttyä lentokoneita Välimerelle, minkä jälkeen se siirrettiin maaliskuussa 1943 Clydeen telakalle modernisoitavaksi. Aluksen lentokantta pidennettiin 42 jalkaa, minkä jälkeen se otti kannelleen Fairey Swordfish koneita.


title: HMS Dasher (D37)

text: "HMS Dasher" suojasi ensimmäistä Jäämeren saattuettaan onnistuneesti, mutta hieman toisen lähdön jälkeen aluksen konehuoneessa havaittiin vika. Alus palasi Forth of Clydeen, jossa se räjähti 27. maaliskuuta. Aluksella sai surmansa kaikkiaan 379 henkeä sen 528 hengen miehistöstä, vaikka se oli satamassa helposti avustettavissa.


title: Alustus

text: Alustus tai formatointi tarkoittaa tietotekniikassa tallennusmedian, kuten levykkeen, kiintolevyn tai muistikortin valmistamista tallentamista varten. Alustuksessa levylle kirjoitetaan tiedostojärjestelmän vaatimat urat, sektorit, käynnistyslohko ja kirjanpitoalueet.


title: Alustus

text: Alustuksen yhteydessä on myös mahdollista tallennusvälineen osiointi, kahteen tai useampaan eri osioon.


title: Alustus

text: Alustuksesta on olemassa pika- ja täysalustusvaihtoehdot, joista edellisessä sektoreita ei tarkisteta virheiltä, vain tilanvaraustaulukko pyyhitään tyhjäksi. Vanhoilla MFM-koodatuilla kiintolevyillä oli käytössä tavanomaisen formatoinnin lisäksi alatason formatointi (low level formatting), mutta uudemmilla RLL-koodatuilla IDE- ja SCSI-levyillä tämä ei enää ole tarpeellista.


title: Alustus

text: Tavanomaiset alustusohjelmat eivät luotettavasti pyyhi levyä tyhjäksi. Tallennusmedia on useissa tapauksissa palautettavissa alustusta edeltävään tilaan sopivilla ohjelmilla, jos tiedostojen päälle ei ole ehditty kirjoittaa uutta dataa. Haluttaessa pysyvästi poistaa levyn sisältämät tiedot, on käytettävä muita keinoja, kuten levyn jokaisen sektorin uudelleenkirjoittavaa ohjelmaa DBAN.


title: Alustus

text: DOS-ympäristössä ja FAT-tiedostojärjestelmässä käytetty alustusohjelma on FORMAT, jota täydentää osiointityökalu FDISK. Windowsissa ja NTFS-järjestelmässä on käytössä vastaavasti nimetyt työkalut. Linuxin komentoliittymässä voidaan käyttää ohjelmia "mkfs" ja "cfdisk", vastaavat toiminnallisuudet sisältyvät graafiseen ohjelmaan "GNU Parted".


title: O. E. Tudeer

text: Oskar Emil Tudeer (30. elokuuta 1850 Mikkeli – 24. syyskuuta 1930 Helsinki) oli suomalainen professori ja suomentaja.


title: O. E. Tudeer

text: Tudeerin vanhemmat olivat hovioikeuden asessori Oskar Viktor Tudeer ja Laura Maria Kuhlström. Hän pääsi ylioppilaaksi Viipurin yläalkeisopistosta 1867 ja valmistui filosofian kandidaatiksi ja maisteriksi 1873 sekä lisensiaatiksi ja tohtoriksi 1876. Tudeer teki opintomatkoja Saksaan 1876–1878 ja 1886 sekä 1881–1882 Lontooseen, Berliiniin, Italiaan ja Kreikkaan. Tudeer toimi Helsingin yliopiston kreikan kielen ja kirjallisuuden dosenttina 1879–1885 sekä kreikan kielen ja kirjallisuuden ylimääräisenä professorina 1885–1910. Hän oli Viipurilaisen osakunnan kuraattorina 1876–1887 ja inspehtorina 1892–1907. Tudeer oli Kansallisteatterin, Pellervo-seuran ja kustannusliike Otavan johtokunnan jäsen. Hän oli aikakauslehti Valvojan toimituksen jäsen 1880–1897 ja lehden päätoimittaja 1892–1896.


title: O. E. Tudeer

text: Tudeer oli naimisissa vuodesta 1882 Ellen Mathilda Wilhelmina Wijkanderin kanssa. Heillä oli kuusi lasta, mukaan lukien Helsingin yliopiston ylikirjastonhoitaja Lauri Oskar Theodor Tudeer (1884–1955) ja Suomen Pankin taloustieteellisen tutkimuslaitoksen johtajana toiminut Alf. Emil Tudeer (1885–1968). Oskar August (Ossi) Tudeerista (1886) tuli naistentauteihin ja synnytyksiin erikoistunut lääkäri.


title: Patamo (Pusula)

text: Patamo (paikallisesti myös "Ylä-Patamo", "Hyrkkylän Patamo", "Iso-Patamo") on Karjaanjoen vesistöön kuuluva järvi Pusulassa Lohjalla, karun ja harvaan asutun Tammelan ylängön eteläosassa. Järven korkeus merenpinnasta on 107,9 metriä. Järveen laskevat pohjoisesta, Someron rajalta Särkijärvi ja etelästä Kivijärvi, ja se laskee Vaihjokea pitkin Levo-Patamoon Someron puolelle, mistä vedet edelleen päätyvät Myllyjärven, Arimaan ja Oinasjärven kautta Nummenjokeen. Järven ympäristö on kumpumoreenia.


title: HMS Dasher

text: HMS Dasher on ollut viiden Britannian Kuninkaallisen laivaston aluksen nimenä.


title: Kivijärvi (Pusula)

text: Kivijärvi on Karjaanjoen vesistöön kuuluva metsäjärvi Pusulassa Lohjalla, karun ja harvaan asutun Tammelan ylängön eteläosassa. Järven korkeus merenpinnasta on 116,3 metriä. Se laskee pohjoiseen Patamoon, josta vedet edelleen päätyvät Levo-Patamoon Someron puolelle ja sieltä Myllyjärven, Arimaan ja Oinasjärven kautta Nummenjokeen. Ympäristö on kumpumoreenia. Kesäasutusta on runsaasti.


title: Avenger-luokka (saattuetukialus)

text: Avenger-luokan saattuetukialukset olivat Britannian kuninkaalliselle laivastolle saattuetukialuksiksi muutettuja yhdysvaltalaisia C3-rahtialuksia.


title: Avenger-luokka (saattuetukialus)

text: Rahtialukset "Rio Hudson", "Rio Parana", "Rio de la Plata" ja "Rio de Janeiro" muutettiin lentotukialuksiksi jo ennen niiden valmistumista Yhdysvaltain telakoilla. Muutetut alukset muistuttivat aiemmin valmistunutta "HMS Archeria", joka oli tehty jo valmistuneesta rahtialuksesta. Aluksista ainoastaan kolme otettiin palveluskäyttöön kuninkaallisessa laivastossa, mutta neljäs "HMS Charger" palautettiin Yhdysvaltain laivastolle, joka nimesi sen "USS Chargeriksi", jo ennen virallista luovutusta. Sotatoimien päätyttyä jäljellä olleet alukset palautettiin Yhdysvaltoihin.


title: Avenger-luokka (saattuetukialus)

text: Alukset oli aseistettu merimaalien torjuntaan kolmella alakulmilla käytettävällä neljän tuuman tykillä, joista kaksi oli asennettu keulaan ja kolmas perään. Aluksille Yhdysvalloissa asennetut tykit vaihdettiin brittiläisiin niiden saavuttua Britteinsaarille. Aluksilla oli ilmapuolustusta varten 19 × 20 millimetrin ilmatorjuntatykkiä.


title: Avenger-luokka (saattuetukialus)

text: Luokkaan suunnitelluista neljästä aluksesta BAVG-2:sta BAVG-5:een yksi BAVG-4 palautettiin Yhdysvaltain laivastolle. Aluksen suunniteltuna nimenä oli "HMS Charger", mikä säilytettiin siirron yhteydessä "USS Chargeriksi".


title: Timo Utriainen

text: Timo Antero Utriainen (s. 30. maaliskuuta 1964 Oulu) on entinen suomalainen kolmiloikkaaja. Hän edusti Oulun Pyrintöä ja häntä valmensivat Eila Vartiainen ja Pentti Kuukasjärvi.


title: Timo Utriainen

text: Utriainen saavutti SM-hopeaa Lahdessa 1985 (tuloksella 15,69 m) ja Hämeenlinnassa 1988 (myötätuulituloksella 16,54 m). Sisäratojen SM-hopeaa hän saavutti vuonna 1988 (tuloksella 15,90 m) ja pronssia vuonna 1986 (tuloksella 15,86 m).


title: Timo Utriainen

text: Utriainen edusti Suomea neljässä maaottelussa vuosina 1985–1988. Hänen ennätyksiään ovat 16,29 m kolmiloikassa vuodelta 1988 ja 739 cm pituushypyssä samalta vuodelta. Hänellä on nimissään kolmiloikan 14-vuotiaiden Suomen ennätys 13,76 m vuodelta 1978.


title: Timo Utriainen

text:
w = myötätuulitulos
i = hallitulos


title: Juri German

text: Juri Pavlovitš German (; 4. huhtikuuta 1910 Riika – 16. tammikuuta 1967 Leningrad) oli venäläinen neuvostokirjailija.


title: Juri German

text: Juri German syntyi virkamiehen ja venäjän kielen opettajan perheeseen. Lapsuutensa hän vietti vanhempiensa mukana keskellä ensimmäistä maailmansotaa ja Venäjän kansalaissotaa. Germanin ensimmäinen kertomus julkaistiin kurskilaisessa sanomalehdessä vuonna 1928. Vuonna 1931 ilmestyi hänen 14-vuotiaana kirjoittamansa romaani "Rafael iz parikmaherskoi" (”Kampaamon Rafael”). 1930-luvun alusta lähtien German toimi lehtimiehenä ja kirjailijana, jonka erikoisalaksi tuli tšekistien, miliisin ja lääkärien työn kuvaaminen. Talvisodan ja toisen maailmansodan aikana hän työskenteli sotakirjeenvaihtajana.


title: Juri German

text: Vuonna 1948 Germanille myönnettiin Stalinin palkinto elokuvan "Pirogov" käsikirjoituksesta. Kritiikin ja suuren yleisön suosion sai romaanisarja ”Valaise ja pala” ("Delo, kotoromu ty služiš", 1958), ”Tulen läpi” ("Dorogoi moi tšelovek", 1962) ja ”Vastaan kaikesta” ("Ja otvetšaju za vsjo", 1965). NKP:hen German liittyi vuonna 1958.


title: Juri German

text: Juri Germanin teoksiin perustuvat hänen poikansa Aleksei Germanin ohjaamat elokuvat ”Teiden vartiointi” ("Proverka na dorogah") ja ”Ystäväni Ivan Lapšin” ("Moi drug Ivan Lapšin").


title: Tipuna

text: Tipuna () on historiallinen kaupunginosa Pietarin Kurortin piirissä Venäjällä. Se sijaitsee Roslivajärveen laskevan Mustajoen varrella 24 kilometriä Pietarin keskustasta luoteeseen. Tipunan aseman kautta kulkee Pietarin ja Viipurin välinen rautatie.


title: Tipuna

text: Paikkakunnan nimitys perustuu ’suota, hetteikköä’ tarkoittavaan venäjän kielen murresanaan. 1700-luvulla sieltä kerättiin suomalmia lähellä sijainneeseen rautatehtaaseen. 1800–1900-lukujen vaihteessa Tipunaan syntyi huvila-asutusta. Vuonna 1942 seudulle rakennettiin linnoituslaitteita. Vuonna 1954 paikkakunta liitettiin Raavskin taajamaan (ven. Pesotšnyi).


title: Väittely

text: Väittely tai debatti on formaali, interaktiivinen argumentointimenetelmä. Tällainen väittely noudattaa tiettyjä sääntöjä ja se on kurinalaista. Arkikielessä väittely tarkoittaa sanallista kiistaa, debattia tai polemiikkia.


title: Väittely

text: Dialektiikka on oppia väittelytaidosta. Väittely on vanha opetusmenetelmä, jota käyttivät antiikin Kreikassa muun muassa sofistit, Sokrates, Platon, Aristoteles ja roomalaiset reetorit. Sokrateen oma dialektinen kysely- ja opetusmenetelmä tunnetaan nimellä sokraattinen menetelmä.


title: Väittely

text: Keskiajan yliopistoissa erilaiset määrättyä muotoa noudattavat disputaatiot olivat keskeinen opetusmenetelmä. Nykyäänkin yliopistoissa jatkotutkintoa suorittavat opiskelijat puolustavat väitöskirjassa esittämiään tieteellisiä tuloksia väitöstilaisuudessa.


title: Ruotsalainen keittiö

text: Ruotsalainen keittiö käsittää joukon ruotsalaisia ruokalajeja ja ruoka- ja juomaperinteitä. Nämä ruokalajit valmistetaan ainutlaatuisen ruotsalaisen perinteen sekä perinteisten raaka-aineiden mukaan. Idea kansallisesta keittiöstä on suhteellisen nuori ja joitain perinteisiä ruokia on unohtunut ja osittain monet ennen paikallisina tai alueellisina pidetyt erikoisuudet ovat ”kansallistuneet”. Koska nämä ruokalajit yhdistetään Ruotsiin, on myös luonnollista, että niitä tarjoillaan kansainvälisissä yhteyksissä, kuten valtiovierailulla, konferensseissa tai turisteille.


title: Ruotsalainen keittiö

text: Aikojen saatossa Ruotsi on ollut hyvin avoin vieraille ruokavaikutteille kaalikääryleistä ja ranskalaisesta keittiöstä sushiin ja caffè latteen. Pikaruoista pizza on ollut osa ruotsalaista kulttuuria myöhäiseltä 1960-luvulta, kebab ja falafel hieman vähemmän aikaa.


title: Ruotsalainen keittiö

text: ”Norlantilainen lappalainen elää ainoastaan lihalla, kalalla ja linnuilla ja tulee siksi pieneksi, laihaksi, kevyeksi, notkeaksi; sen sijaan maanviljelijä Ruotsin eteläisissä provinsseissa, Skånen lakeuksilla syö herneitä ja tattaripuuroa, sekä suurin osa hänen ravinnostaan koostuu jauhoruoista. Hänestä tulee iso, karkea, jäykkä, vahva, hidas, raskas.” -Carl von Linné


title: Ruotsalainen keittiö

text: Teollistumiseen asti Ruotsissa elettiin omavaraistaloudessa, eli tuotettiin itse miltei kaikki elintarvikkeet suolaa lukuun ottamatta. Arkipäiväinen ruoka oli yksinkertaista, esimerkiksi velliä, puuroa, silliä, sianlihaa, keittoa, kaalia, herneitä, perunoita ja leipää. Ruokaa syötiin harvoin tuoreena, vaan ruoka säilöttiin syksyllä. Jos oltiin tarkkoja ja nuukia arkipäivän ruoka-aineista, oltiin sitäkin avokätisempiä juhlaruokien suhteen. Usein pidettiin nyyttikestejä kulujen tasaamiseksi.


title: Ruotsalainen keittiö

text: Lihansyönti on ollut tavallista Ruotsissa varhaisesta keskiajasta asti, jolloin sika yleistyi, ja siitä tulikin menestyksekkäästi osa Ruotsin ruokakulttuuria ja kotiruokaa. 1500-luvulla tapahtui lihavallankumous ja ravintolat alkoivat tarjota sianlihaa. Kriisivuosina oli tavallista pitää kotipossua, jotta voisi itse huolehtia lihasta. Suuria määriä lihaa suolattiin säilyvyyden parantamiseksi. Siitä juontuvat esimerkiksi joulukinkun, naudanrinnan juuresmuhennoksella ja paistetun silavan perinteet. Makkaran, maksalaatikon ja veripaltun kaltaiset ruokalajit syntyivät aikana, jolloin oli pakko hyödyntää kaikki. Kana oli ainoa perinteinen lintu, jota käytettiin ruoaksi Ruotsissa. Juhlalinnut hanhi ja ankka olivat harvinaisia herkkuja, joita syötiin keväällä. Kalkkuna on suhteellisen uusi osa ruotsalaista keittiötä.


title: Ruotsalainen keittiö

text: Kalan merkitys ruoka-aineena on ollut pitkään suuri osa ruotsalaista väestöä ja sen kauppamallia. 1500-luvulla karppia alettiin kasvattaa kaupallisesti ja viedä ennen kaikkea Saksaan. Kauppa kesti 1900-luvulle asti. Kalaa säilöttiin monilla eri tavoilla, muun muassa suolaamalla, kuivaamalla, hapattamalla ja tuoresuolaamalla, jossa kala suolataan omassa vedessään ja sen jälkeen haudataan maahan. Suuri osa ruoasta kuivattiin. Nykyään tätä tapaa käytetään lähes ainoastaan jouluna lipeäkalalle. Ennen jääkaappeja ja muita säilömismahdollisuuksia syötiin tuoretta kalaa ainoastaan niillä alueilla, joissa pystyttiin kalastamaan. Muutoin käytettiin suolattua tai kuivattua kalaa. Esimerkkejä ruotsalaisista kalaruoista ovat mäti, paistettu silli ja lipeäkala.


title: Ruotsalainen keittiö

text: Perinteisesti munia käytettiin keväällä ja kesällä, koska kanat eivät munineet niin hyvin syksyllä ja talvella. Juhlareseptit, kuten munakakku ja leivonnaiset sisältävät monia munia, niin kuin myös leivonnainen gorån. Munia saatiin myös villilinnuilta, vaikkakaan ei yhtä paljon. Myös nykyään munat ovat tärkeä osa ruotsalaista ruokaa. Niitä syödään henkeä kohden noin 200 (10 kg) per vuosi. Ruotsissakin on vanha perinne syödä munia pääsiäisenä. Perinne on kotoisin ajoilta, jolloin Ruotsi oli katolinen maa eikä kansa saanut paaston aikana syödä lihaa tai munia. Nykyään ruotsalaiset syövät noin kuusi miljoonaa munaa tunnissa pääsiäisiltana. Muna on yksi ruotsalaisten halvimmista raaka-aineista, ja on sekä ravinteikas että maukas ja helppo valmistaa. Muna on pääraaka-aine monissa ruokalajeissa, jotka ovat suosittuja taloudessa, esimerkiksi pannukakuissa ja letuissa.


title: Ruotsalainen keittiö

text: Ruotsin pitkät talvet ovat syynä siihen, miksei tuoreita vihanneksia saada moniin perinteisiin ruokalajeihin. Sen sijaan käytetään vihanneksia ja juureksia, jotka säilyvät pitkään tai voidaan kuivattaa tai säilöä suola- tai etikkaliemessä. Viljasta, joka pystyi elättämään kansaa pitkinä talvina, tuli aikaisin ravinnon peruskivi. Kaali ja sipuli ovat vanhimpia kasviksia, joita viljeltiin maassa, ja herneitä ja härkäpapuja on viljelty muinaisajasta lähtien. Herneistä on tehty jauhoja, kun ei ollut paljon viljaa. Kaalia säilöttiin hapankaalina ja puolukkahillo oli tärkeä C-vitamiinin lähde talvella. Nykyäänkin suosittu puolukkahillo antoi pirteyttä muuten tukevalle ruoalle. Metsämarjoja käytettiin ruoassa paljon, erityisesti puolukoita, joita käytettiin sekä perunoiden, puuron ja pannukakun kanssa.


title: Ruotsalainen keittiö

text: Puolukoista tehtiin usein puolukkahilloa, enimmäkseen ilman sokeria. Puutarhoissa viljeltiin monesti omenoita. Karviaiset ja viinimarjat ovat pitkään olleet iso osa ruotsalaista keittiötä. Erilaisia juurikkaita, kuten lanttua (englanniksi swede, ruotsalainen) alettiin korvata perunalla 1700-luvulla. Perunan avulla selvittiin nälänhädästä ja kadosta, jotka vallitsivat Ruotsissa 1800-luvulla. Kiinnostus juureksiin oli suhteellisen heikkoa, kunnes tajuttiin, että niistä voi tehdä viinaa. Mausteiden käyttö on perinteisesti ollut nuukaa, koska niistä on ollut puutetta, vaikka ruotsalaisia yrttejä ja kasveja on käytetty muinaisajasta lähtien ja sen vuoksi makuun saatiin ranskalaisia vaikutteita 1600- ja 1700-luvuilla sekä ennen ja jälkeen saksalaisten ruokaperinteiden.


title: Ruotsalainen keittiö

text: Raakoja hedelmiä ja vihanneksia vastustettiin pitkään, eikä Cajsa Wargin "Hjelpreda i Hushållningen för Unga Fruentimber" –kirjassa (suom. 'Kotiapua nuorille naisille') ole yhtään reseptiä, jossa vihanneksia ei keitetä. Vielä nykyäänkin on jäljellä vahva kypsentämättömien vihannesten vieroksuminen. Sienet eivät myöskään ole olleet erityisen suosittuja, vaikka niiden puolesta yritettiin puhua nälänhädän ja kadon aikana. Ruotsalaiset söivät mieluummin pettua ja jäkälää kuin sieniä pulavuosina, vaikka 1800-luvulla ponnisteltiin, jotta voitaisiin muuttaa kansan vihamielistä suhtautumista sieniin.


title: Ruotsalainen keittiö

text: Säilytyssyistä jauho on ollut suosittu korvike tuoreille lihatuotteille. Eri osissa Ruotsia on käytetty erilaisia jauholajeja viljeltyjen tuotteiden mukaan. Köyhinä aikoina Ruotsissa petusta tehtiin jauhoja ja siitä tehtiin muuan muassa leipää. Ruisjauho ja vehnäjauho ovat olleet tavallisia pitkään, koska ne ovat yksiä aineista näkkileivässä.


title: Ruotsalainen keittiö

text: Ruotsilla on vanhat perinteet jauhoruoissa. Kun perheiden miehet työskentelivät raskaiten, heillä oli töissä mukanaan jauhosta tehtyjä ruokia, kuten pannukakkuja ja palttua. Suosittu, usein käytetty jauho oli ohrajauho, jota on käytetty Ruotsin muinaisajoista lähtien. Ohrajauhon erityisen maun vuoksi sitä käytettiin muun muassa pannukakkuihin, leipiin ja palttuun.


title: Ruotsalainen keittiö

text: Palttu on perinteinen ruotsalainen kotiruoka, joka tehdään perunasta ja jauhoista. Tätä täydennettiin usein läskillä. Palttu sekoitettiin usein naudan tai poron verestä, ja niin siitä tuli veripalttua (etenkin Norlannissa) jouluna, kun oli lahdattu eläimiä. Kun sikoja lahdattiin, tehtiin palttua jopa sian maksasta. Veripaltun vastike eteläisessä Ruotsissa oli muuan muassa verivanukas, jota tehtiin verestä ja ruisjauhosta lukuisine raaka-aineineen. Verivanukastaikinaa voi laimentaa vedellä ja paistaa lättypannulla, jolloin siitä tulee verilättyjä.


title: Ruotsalainen keittiö

text: Juhlissa leipä oli tärkeää ja oli olemassa paljon erilaisia muotoja eri tilaisuuksiin. Norlannissa rieska () oli tavallisinta leipää, koska ohra oli ainoa siementyyppi, joka selviytyi siellä. Muissa osissa oli välillä pulaa leivästä, ja sen sijaan syötiin kuivattua kalaa ihrassa. Leivän piti riittää pitkään, ja korkea-arvoisemmat leipoivat leipää vain kaksi kertaa vuodessa, jouluksi ja juhannukseksi. Mitä useammin leivottiin, sen köyhempiä oltiin. Hapanleipä, näkkileipä (jonka pyöreät reiät tulevat ajalta, jolloin leipä ripustettiin kattoon kuivumaan) ja ruislimput olivat kaikkein tavallisimpia leipiä, ennen kuin peruna korvasi leivän. Näkkileipä oli suosittua sen pitkän säilyvyyden vuoksi. Ylijäänyt leipä käytettiin usein juhannuksena ja ripoteltiin pelloille keväällä, jotta saataisiin hyvä sato. Yksi huonokasvuinen vuosi johti suureen katoon. Pettuleipää käytettiin paljon koko Ruotsissa 1700- ja 1800-luvuilla, ja luultavasti vieläkin aikaisemmin. Katovuosien jälkeen 1867-1869 pettuleipää ei ole leivottu.


title: Ruotsalainen keittiö

text: Oli tärkeää käyttää kaikki, mitä saatiin käsiin. Oli erilaisia tapoja, joilla onnistuttiin saamaan esimerkiksi lapset syömään tiettyjä asioita, muun muassa sananparsien mukaan. Sanottiin, että homeisesta leivästä tuli vahvaksi ja tyttöjen pitäisi saada kauniimpi iho syömällä palanutta leipää. Nykyään suurin osa ruotsalaisista ostaa valmiiksi leivottua leipää kaupoista, ja on ajateltu, että Ruotsissa on huono leipäkulttuuri. Kotona leivotun leivän määrä kasvaa kuitenkin taas ja vanhat perinteet ja tottumukset ovat jälleen heränneet, osittain eri jauholajien ja sekoitusten suuren tarjonnan sekä kodinkoneiden ansiosta.


title: Ruotsalainen keittiö

text: Säilykkeitä on tehty jo pitkään muun muassa vihannesten, hedelmien sekä marjojen kaltaisten raaka-aineiden talteen ottamiseksi. Erityisesti yksin asuvien oli tärkeä saada talteen raaka-aineita. Tavallisesti säilykkeitä säilöttiin sokeriin, suolaan tai hapattamalla. Nykyisin raaka-aineiden säilöntä ei ole enää välttämätöntä, vaikka monet haluavatkin säilyttää vanhan perinteen ja myös säännöstellä sokerin ja säilöntäaineiden määrää.


title: Ruotsalainen keittiö

text: Sairaita ja lapsia lukuun ottamatta maitoa ei yleisesti juotu tuoreena. Sen sijaan maito kaadettiin tynnyriin ja sen annettiin kermoittua, jotta siitä voitiin kirnuta voita. Jäljelle jäänyttä maitoa juotiin tai käytettiin puuron kanssa, ja kirnuttu voi myytiin tai maksettiin verona. Puuroa ja velliä syötiin niin arkena kuin juhlienkin aikaan yhteisestä tynnyristä. Niiden kanssa tarjoiltiin muun muassa kotikaljaa, siirapinmakuista vettä tai piimää. Kaikki söivät omalla puolella tynnyriä, mistä on peräisin ruotsin kielen sanonta ”olla varpaillaan”, "att hålla sig på sin kant" (’kant’ = ’reuna, syrjä’). Ilmaus ”mennä tosi hyvin”, ("att komma upp i smöret" on peräisin samasta ruokailuajasta. Puuron keskellä saattoi olla voisilmä, jonka jokainen halusi syödä. Ensimmäisenä voin luokse ehtivät olivat onnekkaita eli ”upp i smöret”. Eri tilanteita varten oli erilaisia puuroja, kuten puuroa vastasyntyneen lapsen kunniaksi ja häissä tai muuton yhteydessä tarjottavaa puuroa. Juhlissa tarjoiltiin maitoon tai kermaan keitettyä jyväpuuroa, kun taas arkisin puuro keitettiin veteen. Puuro ja velli olivat sekä täyttäviä, helppotekoisia että halpoja.


title: Ruotsalainen keittiö

text: Erilaiset keitot olivat tavallisia, vaikkakin keitot ovat nykypäivänä jo menettäneet suosiotaan. Erilaisia suosittuja keittoja olivat muun muassa hernekeitto, nokkoskeitto, lihakeitto ja sienikeitto. Keittoihin lisättiin monia erilaisia ruoka-aineita, mutta tavallisimpia olivat nauriit, herneet ja sianliha. Hyvin usein keitot sisälsivät myös lihalientä. Keittokulttuuri on jo melkein kokonaan kadonnut, mutta torstaipäivien vahva hernekeittoperinne on säilynyt. ”Torstaikeiton” juuret ovat peräisin katoliselta keskiajalta, jolloin paastottiin perjantaisin. Siksi torstaisin oli syötävä kunnolla, ja herneet olivat hyvä lisä lihalle. Herneitä ja hernekeittoa on syöty Ruotsissa luultavasti viikinkiajasta lähtien. Perinne pysyi hengissä jopa senkin jälkeen, kun Kustaa Vaasa oli lakkauttanut katolilaisuuden.


title: Ruotsalainen keittiö

text: Hernekeitto on yksinkertainen ruokalaji ja sisältää herneitä, sipulia ja runsaasti sianlihan paloja. Keitto tarjoillaan yleensä sinapin, näkkileivän ja kenties juustonkin kanssa. Jälkiruokana voidaan tarjoilla pannukakkua. Armeija tarjoilee asevelvollisille edelleenkin hernekeittoa ja pannukakkua joka torstai, ja lounasravintoloissa hernekeitto on monesti päivän ruokalajina torstaisin. Keittoja on monenlaisia: pitkään keitettyjä tai nopeasti lihaliemen ja vihannesten kanssa valmistettuja, ja niitä syödään niin arkiruokana kuin juhlissakin.


title: Ruotsalainen keittiö

text: Ruotsin sana ’husmanskost’ on peräisin sanasta husman eli mäkitupalainen. Mäkitupalainen yleensä omisti talon, johon ei kuulunut viljelysmaata. Maaseudun yksinkertaista ja halpaa ruokaa kutsuttiin alun perin nimellä ”husmanskost” eli ruotsalainen kotiruoka, mutta herrasväki ja kestikievareiden palvelusväki maksoivat ruoasta kuitenkin erilaisen hinnan. Nykyisin ruotsalainen kotiruoka tarkoittaa tavallisesti matalalla sisäänostohinnalla ostettua ruokaa, joka on ravintopitoista ja perinteistä ruokaa eli toisin sanoen klassista arkiruokaa. Ruotsalaisen kotiruoan raaka-aineet ovat kotimaisia, ja tavallisia raaka-aineita ovat sianliha, karkeat viljatuotteet sekä perunat ja juurekset. Suurustaminen, pitkään kypsentäminen sekä muut aikaa ja huolellisuutta vaativat valmistustavat ovat tavanomaisia, kun taas mausteita käytetään maltillisesti. Ruotsalainen kotiruoka ja ruotsalaisia ruokia muistuttavat ruokalajit tunnetaan muissakin skandinaavisissa ja pohjoiseurooppalaisissa maissa, vaikka joissakin maissa lisukkeet voivat vaihdella. Esimerkiksi Saksassa ja sen naapurimaissa hapankaali on tavallinen lisuke, kun taas viininviljelysmaissa perinteisesti juodaan paikallisia viinejä kotiruoan kanssa.